Q=4	C=3	SS=2	LS=0	PS=0	DC=1	LC=0	SD=0	BS=3	G0=183	G1=129	G2=49	DLID=az_RU	BODY=Јусиф аиләсини горуду | Әсил иман\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Америка жест дили Бразилија жест дили Вјетнам Гренландија Данимарка Индонезија Исвеч Испанија жест дили Италија жест дили Колумбија жест дили Конго Кореја жест дили Куба жест дили Литва Маврики креолу Македонија Малта Мексика жест дили Мјанма Непал Ниас Нидерланд Норвеч Перу жест дили Полша жест дили Самоа Сејшел креолу Таити Украјна Фарер Фиҹи Чили жест дили Чин (мандарин, садәләшдирилмиш) Чин (мандарин, әнәнәви) албан алман амһара африкаанс ачоли ајмара баса (Камерун) батак (каро) батак (тоба) бауле башгырд бенгал бикол болгар варај венда волајта га газах ган гуарани гуахиро гуҹарат гырғыз дхолуо еве ермәни естон ефик занде зулу ибо иврит илок инҝилис исоко испан италјан кабре каннада карен (сго) каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кисонге кореја коса куангали куанјама лингала лози луганда лунда макуа малагаси малај малајалам маратһ мајја маҹар михе монгол море науатл (Шимали Пуебла) нгабар ндебеле ндебеле (Зимбабве) ндонга нзема олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус рус жест дили санго сапотек (Истм) свати себуан сена сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тетум (Дили) тив тигре тотонак тсва тсонга тумбука түрк түркмән умбунду фарс фин франсыз хорват чех чибемба чилуба читонга читонга (Малави) чичева чуваш шона јао јапон јоруба јунан ҝүрҹү ҹола Һаити креолу һауса һереро һилигајнон һинд әрәб\nОН ДОГГУЗУНҸУ ФӘСИЛ\nО, јахшы әр, јахшы ата иди\n1, 2. а) Јусифлә Мәрјәмин һәјатында һансы дәјишикликләр баш верир? б) Јусиф арвадына һансы бәд хәбәри сөјләмәли олмушду?\nЈУСИФ ҝеҹәнин зүлмәт гаранлығында улағын белинә бир јүк дә гојуб ону сығаллајыр. Сонра әтрафына бахыр. Гаршыда онлары ҝөзләјән узун сәфәри дүшүнүр. Онлар Бејтләһмдән Мисирә ҝетмәлидирләр. Оранын әһалиси, дили, адәтләри онлара јаддыр. О фикирләшир: «Ҝөрәсән, бүтүн бунлара неҹә өјрәшәҹәјик?»\n2 Бәд хәбәри севимли арвады Мәрјәмә демәк Јусиф үчүн һеч дә асан олмамышды. Амма о, ҹәсарәтини топлајыб һәр шеји она данышмышды. Бир мәләјин јухуда она Аллаһдан бу хәбәри ҝәтирдијини демишди: Һирод падшаһ онларын көрпә баласыны өлдүрмәк истәјир. Буна ҝөрә дә онлар дәрһал Бејтләһмдән чыхмалы идиләр. (Мәтта 2:13, 14 ајәләрини оху.) Бу хәбәр Мәрјәми сарсытмышды. Ахы нәјә ҝөрә онун һеч кимә зијаны олмајан, мәсум көрпәсини өлдүрмәк истәјирләр?! Мәрјәм дә, Јусиф дә буну һеч ҹүр ағлына сығышдыра билмир. Бунунла белә, Јеһова Аллаһа етибар едиб јола һазырлашырлар.\n3. Јусифҝилин Бејтләһми неҹә тәрк етдијини тәсвир един. (Һәмчинин шәклә бах.)\n3 Һиродун мәкрли нијјәтиндән бихәбәр олан Бејтләһм сакинләри јухуда икән Јусифлә Мәрјәм көрпә Исаны ҝөтүрүб бурадан сакитҹә гачырлар. Онлар ҹәнуба үз тутурлар. Јаваш-јаваш дан јери сөкүлүр. Ола билсин, Јусиф ҝәләҹәји фикирләшиб нараһат олур. Ҝөрәсән, ади дүлҝәр аиләсини ҝүҹлү дүшмәнләрдән неҹә горујаҹаг? Аиләсини доландыра биләҹәк? Јеһова Аллаһын вердији чәтин тапшырығын өһдәсиндән ҝәлә биләҹәк? Көрпәни бөјүдүб боја-баша чатдыра биләҹәк? Бәли, гаршыда Јусифи бөјүк чәтинликләр ҝөзләјир. Ҝәлин бахаг о, бүтүн бунларын өһдәсиндән неҹә ҝәлир вә ҝөрәк бу ҝүн һамымыз, әләлхүсус аталар нәјә ҝөрә Јусифин иманыны өрнәк алмалыдырлар.\nЈусиф аиләсини горујур\n4, 5. а) Јусифин һәјатыны нә дәјишмишди? б) Мәләк Јусифи неҹә үрәкләндирди?\n4 Тәхминән бир ил әввәл Јусиф Насирә шәһәриндә јашајанда онун һәјатыны тамамилә дәјишән бир һадисә баш вермишди. Јусиф Әлинин гызы Мәрјәмлә нишанлы иди. О билирди ки, Мәрјәм исмәтли гыздыр, Јеһова Аллаһы чох севир. Лакин бир ҝүн хәбәр тутду ки, нишанлысы һамиләдир. Гызы биабыр етмәмәк үчүн ону ҝизлинҹә бошамаг гәрарына ҝәлди *. Сонра мәләк јухуда она ҝөрүнүб Мәрјәмин мүгәддәс руһ васитәсилә һамилә галдығыны деди. Һәмчинин дүнјаја ҝәләҹәк ушағын халгыны ҝүнаһлардан хилас едәҹәјини сөјләди. Мәләк Јусифи әмин едиб деди: «Арвадын Мәрјәми евинә ҝәтирмәјә горхма» (Мәт. 1:18—21).\n5 Јусиф мөмин вә итаәткар инсан кими мәләјин бујруғуна әмәл етди. О, чох ваҹиб тапшырығы гәбул етди, Аллаһ үчүн ән әзиз олан варлығы бөјүтмәји вә онун гајғысына галмағы бојнуна ҝөтүрдү. Сонралар исә Сезарын фәрманына табе олуб һамилә арвады илә Бејтләһмә гејдијјатдан кечмәјә јолланды. Елә орада ушаг дүнјаја ҝөз ачды.\n6-8. а) Һансы һадисәләр Јусифҝилин һәјатыны дәјишди? б) Һарадан билирик ки, улдузу мүнәҹҹимләрә Шејтан ҝөстәрмишди? (Һәмчинин һашијәјә бах.)\n6 Јусиф аиләси илә бирҝә Јерусәлимдән тәхминән 10 километр аралыда јерләшән Бејтләһмдә галды, Насирәјә гајытмады. Онлар тез бир заманда садә бир ев тапдылар. Касыбчылыға бахмајараг, Јусиф арвад-ушағыны доландырмаг, онлары горумаг үчүн әлиндән ҝәләни едирди. Иса бир аз бөјүјәндән сонра, тәхминән бир јашы оланда онларын һәјатыны дәјишән бир һадисә баш верди.\n7 Бир нечә мүнәҹҹим Шәргдән, еһтимал ки, узаг Бабил өлкәсиндән Бејтләһмә ҝәлди. Онлар јәһудиләрин ҝәләҹәк һөкмдарынын сорағында бир улдузун изи илә ҝәлиб Јусифҝилә чыхдылар вә көрпәјә бөјүк еһтирам ҝөстәрдиләр.\n8 Билмирик мүнәҹҹимләрин бундан хәбәри вар иди, ја јох, амма онлар балаҹа Исанын һәјатыны тәһлүкәјә атдылар. Мүнәҹҹимләрә ҝөрүнән улдуз онлары әввәлҹә Бејтләһмә јох, Јерусәлимә апармышды *. Јерусәлимдә онлар падшаһ Һирода демишдиләр ки, јәһудиләрин ҝәләҹәк һөкмдарыны ахтарырлар. Бу хәбәри ешидән Һирод падшаһ пахыллыгдан од тутуб јанмышды.\n9-11. а) Јеһова Аллаһ Һироддан вә Шејтандан ҝүҹлү олдуғуну неҹә ҝөстәрди? б) Апокрифик әфсанәләрдә Мисир сәфәри барәдә нә дејилир, амма әслиндә неҹә олуб?\n9 Мүнәҹҹимләр Јусифҝилә ҝәлиб чатанда вә ушагла анасыны ҝөрәндә ҝәтирдикләри бәхшишләри — гызылы, күндүрү вә мүррү онлара вердиләр. Әвәзиндә исә һеч нә истәмәдиләр. Јәгин ҝөзләнилмәдән белә баһалы һәдијјәләр алмаг Јусифлә Мәрјәми чашбаш гојмушду. Мүнәҹҹимләр ҝери гајыдыб ушағын јерини падшаһ Һирода демәк истәјирдиләр. Лакин Јеһова Аллаһ ишә гарышды. О, јухуда мүнәҹҹимләрә деди ки, евләринә башга јолла ҝетсинләр. Бәли, Јеһова Аллаһ Һироддан вә Шејтандан ҝүҹлү олдуғуну ҝөстәрди. (Мәтта 2:1—12 ајәләрини оху.)\n10 Мүнәҹҹимләр ҝедәндән бир аз сонра Јеһова Аллаһын мәләји Јусифи хәбәрдар едиб деди: «Дур, ушағы вә анасыны ҝөтүр, Мисирә гач. Мән сәнә демәјинҹә орадан чыхма. Чүнки Һирод ушағы тапыб өлдүрмәк истәјир» (Мәт. 2:13). Фәслин әввәлиндә гејд олундуғу кими, Јусиф дәрһал бујруға әмәл едир. О, ушағынын тәһлүкәсизлијини һәр шејдән үстүн тутдуғу үчүн аиләсини ҝөтүрүб Мисирә јола дүшүр. Мүнәҹҹимләрин ҝәтирдији бәхшишләр сајәсиндә Јусиф Мисирдә аиләсини доландыра биләҹәк.\nЈусиф оғлуну горумаг үчүн гәти вә фәдакар аддым атыр\n11 Апокрифик әфсанәләрдә Мисирә сәфәр реаллыгдан узаг, һәддән артыг ҝөзәл тәсвир едилир. Орада дејилир ки, ҝуја балаҹа Иса мөҹүзә илә бу узун јолу гысалдыб, гулдурлары говуб, һәтта хурма ағаҹына әмр едиб ки, әјилсин вә анасы мејвәсиндән дәрсин *. Әслиндә исә бу јад өлкәјә сәфәр узун вә ағыр олуб.\nЈусиф аиләсинә ҝөрә раһат һәјатыны гојуб ҝетмәјә һазыр иди\n12. Валидејнләр Јусифдән нәдә өрнәк алырлар?\n12 Валидејнләр Јусифдән чох шеј өјрәнә биләрләр. Јусиф аиләсини тәһлүкәдән горумаг үчүн ишини, раһат һәјатыны гојуб ҝетмәјә һазыр иди. О, арвад-ушағына Јеһова Аллаһын әманәти кими бахырды. Бу ҝүн дә валидејнләр өвладларыны тәһлүкәли бир дүнјада бөјүдүрләр. Шејтан дүнјасы ҝәнҹләри позур, һәтта һәјатларыны мәһв едир. Јусиф кими өвладыны тәһлүкәдән горумаг үчүн әлиндән ҝәләни едән, гәтијјәтли валидејнләри ҝөрәндә адамын үрәји ачылыр.\nЈусиф аиләсинин гајғысына галыр\n13, 14. Нәјә ҝөрә Јусифлә Мәрјәм Насирәјә гајыдыр?\n13 Јусифҝил Мисирдә чох галмырлар. Чүнки бир мүддәт сонра мәләк она Һиродун өлдүјүнү дејир. Јусиф дә арвад-ушағыны ҝөтүрүб вәтәнинә гајыдыр. Гәдимдә пејғәмбәрлик олунмушду ки, Јеһова Аллаһ Өз Өғлуну Мисирдән чағыраҹаг (Мәт. 2:15). Јусифин Мисирдән чыхмасы илә бу пејғәмбәрлик јеринә јетир. Бәс инди о, аиләси илә һарада јашајаҹаг?\n14 Јусиф чох еһтијатлы инсандыр. О, Һиродун хәләфи Архелајдан еһтијат едир. Чүнки о да Һирод кими залымын, ганичәнин биридир. Одур ки, Јусиф Аллаһын ҝөстәриши илә аиләсини Јерусәлимдән вә орадакы тәһлүкәдән узаға, шимала, Ҹәлиләнин Насирә шәһәринә, доғма јурдуна апарыр. Онлар орада мәскән салыб јашајырлар. (Мәтта 2:19—23 ајәләрини оху.)\n15, 16. Јусифин пешәси нә иди вә о, һансы аләтләрдән истифадә едирди?\n15 Онлар садә һәјат сүрүрдүләр. Амма һәјатлары елә дә асан дејилди. Мүгәддәс Китабда јазылыб ки, Јусиф дүлҝәр иди. О дөврдә дүлҝәрин ишинә чох шеј дахил иди. О, ағаҹы кәсир, дашыјыб апарыр, гурудурду. Сонра һазыр материалдан ев тикир, гајыг, кичик көрпү, араба, тәкәр, бојундуруг вә кәнд тәсәррүфаты аләтләри дүзәлдирди (Мәт. 13:55). Дүлҝәр иши әзијјәтли иш иди. Гәдимдә дүлҝәр ја евинин габағында, ја да евинә битишик емалатханада ишләјирди.\n16 Јусиф мүхтәлиф аләтләрлә ишләјирди. Ола билсин, бәзиләри она атасындан галмышды. О, шагулдан, тараздан, балтадан, мишардан, дәмир вә тахта чәкиҹдән, искәнәдән, бурғудан, рәндәдән истифадә едирди. Баһалы олса да, јәгин бир аз мисмар да ишләдирди.\n17, 18. а) Иса атасы Јусифдән нә өјрәнмишди? б) Нәјә ҝөрә Јусиф чох ишләмәли олурду?\n17 Ҝәлин бу сәһнәни тәсәввүр едәк: балаҹа Иса атасынын ишләмәјинә бахыр. Атасынын һәр һәрәкәтини диггәтлә изләјир, онун енли чијинләринә, әзәләли голларына, баҹарыглы әлләринә, ағыллы ҝөзләринә бахыб фәхр едир. Јәгин Јусиф оғлуна балаҹалыгдан асан ишләри өјрәдирди. Мисал үчүн гахаҹ едилмиш балыг дәриси илә кәлә-көтүр тахтаны һамарламағы, һәмчинин әнҹир, палыд, зејтун кими ағаҹлардан истифадә етмәји она баша салырды.\nЈусиф оғлуна дүлҝәрлик сәнәтини өјрәдир\n18 Иса һәмчинин ҝөрүрдү ки, ағаҹ кәсиб доғрајан бу ҝүҹлү голларын саһиби һәм дә ҝөзәл аилә башчысыдыр, ону, анасыны, баҹы-гардашларыны севир, онларын гајғысына галыр. Бәли, Јусифин аиләси ҝет-ҝедә бөјүјүрдү. Исадан башга онун ән азы алты ушағы варды (Мәт. 13:55, 56). Јусиф бу бојда күлфәти доландырмаг үчүн чох ишләмәли иди.\nЈусиф баша дүшүрдү ки, аиләсинин руһани тәләбатыны өдәмәк һәр шејдән ваҹибдир\n19. Јусиф аиләсинин руһани тәләбатыны неҹә өдәјирди?\n19 Амма Јусиф баша дүшүрдү ки, аиләсинин руһани тәләбатыны өдәмәк һәр шејдән ваҹибдир. Буна ҝөрә дә о, вахт ајырыб ушагларына Јеһова Аллаһ барәдә өјрәдир, Аллаһын ганунларыны онлара ашылајырды. Јусифлә Мәрјәм өвладларыны мүнтәзәм синагога апарырды. Орада Төврат уҹадан охунур вә изаһ олунурду. Ола билсин, орадан чыхандан сонра Исада чохлу суаллар јаранырды, Јусиф дә баҹардығы гәдәр онун суалларына ҹаваб верирди. Јусиф һәмчинин аиләсини 120 километр аралыда јерләшән Јерусәлимә, дини бајрамлара апарырды. Һәр ил Пасханы гејд етмәк үчүн Јерусәлимә ҝедиб-ҝәлмәк һарадаса ики һәфтә чәкирди.\nЈусиф һәр ил аиләси илә Јерусәлимә, мәбәддә ибадәт етмәјә ҝедирди\n20. Мәсиһи аталар Јусифдән өрнәк алараг нә едирләр?\n20 Бу ҝүн дә мәсиһи аталар белә давранырлар. Онлар ушагларынын мадди тәләбатларыны тәмин етмәји ваҹиб сајсалар да, руһани тәләбатларыны тәмин етмәји бундан да ваҹиб сајырлар. Онлар өвладларына Јеһова Аллаһ барәдә өјрәтмәк үчүн әлләриндән ҝәләни едирләр, һәм аиләви ибадәт кечирирләр, һәм дә онлары ибадәт ҝөрүшләринә вә конгресләрә апарырлар. Јусиф кими, онлар да баша дүшүрләр ки, ушагларына верә биләҹәкләри ән дәјәрли шеј будур.\n21. а) Пасха бајрамында Јусифин аиләси нә едир? б) Јусифлә Мәрјәм Исанын итдијини нә вахт билирләр?\n21 Исанын он ики јашы оланда Јусиф адәти үзрә аиләсини ҝөтүрүб Јерусәлимә, Пасха бајрамыны гејд етмәјә ҝедир. Онларла бирҝә бајрама нечә-нечә бөјүк аилә дә јолланыр. Онлар јамјашыл әразиләрдән кечирләр. Јашыллығын аз олдуғу, Јерусәлимин јерләшдији јүксәклијә јахынлашдыгҹа чохлары әзбәр билдији «Шәһәрә галхаркән» адланан мәзмурлары охујурлар (Зәб. 120—134). Адәтән, бу бајрам вахты шәһәрдә јүз минләрлә инсан олур. Бајрам гуртарандан сонра һамы кими, Јусифҝил дә евинә гајыдыр. Башы гарышыг олан Јусифлә Мәрјәм елә билир ки, Иса ҹамаатын, јәгин ки, гоһумларын арасындадыр. Дүз бир ҝүн јол ҝедәндән сонра онлар бахыб ҝөрүрләр ки, Иса јохдур (Лука 2:41—44).\n22, 23. Јусифлә Мәрјәм Исанын итдијини биләндә нә едир вә ону тапанда Мәрјәм нә дејир?\n22 Онлар тәлаш ичиндә Јерусәлимә гајыдыб һәр јаны ахтарырлар. Инди онлара бош вә јад ҝөрүнән бу шәһәрин күчәләрини долашыб: «Иса, Иса», — дејә сәсләнирләр. Ҝөрәсән, бу ушаг һарададыр? Үч ҝүн ону ахтарырлар, амма тапа билмирләр. Бәлкә дә, Јусиф Јеһова Аллаһын әманәтини горуја билмәдији үчүн өзүнү гынајыр. Ахырда онлар мәбәдә ҝедирләр. Мәбәддә Исаны ахтара-ахтара ҝәлиб Ганун билиҹиләринин, дин мүәллимләринин отурдуғу бөјүк отаға чыхырлар. Исаны онларын арасында отуран ҝөрүрләр. Онларын үрәји јеринә ҝәлир (Лука 2:45, 46).\n23 Иса бурада мүәллимләрә диггәтлә гулаг асыр, онлара суаллар верирди. Онлар бу ушағын зәкасына вә вердији ҹаваблара һејран галмышдылар. Јусифлә Мәрјәм чашыб галыблар. Һәмин ан Јусифин нә етдији барәдә Мүгәддәс Китабда һеч нә јазылмајыб. Амма Мәрјәмин сөзләриндән һәр икисинин кечирдији һиссләр ајдын ҝөрүнүр. О дејир: «Оғлум, сән нијә белә еләдин? Атанла мән сәни чох ахтардыг, сәни тапана гәдәр үрәјимизи једик» (Лука 2:47, 48).\n24. Мүгәддәс Китаб валидејн олмағын чәтин олдуғуну неҹә ҝөстәрир?\n24 Бу әһвалат валидејн олмағын нә гәдәр чәтин олдуғуну ҝөстәрир. Һәтта камил ушағын валидејни олмаг белә, чәтиндир. Бу пис дүнјада ушаг бөјүдән валидејнләр исә даһа чох нараһатчылыг кечирирләр. Амма Јеһова Аллаһ онларын кечирдији һиссләри јахшы баша дүшүр. Буну билмәк онлара раһатлыг ҝәтирир.\n25, 26. а) Иса валидејнләринә неҹә ҹаваб верир? б) Јусиф Исанын сөзләрини хатырладыгҹа һансы һиссләри кечирирди?\n25 Иса мәбәддә, өзүнү сәмави Атасы Јеһова Аллаһа чох јахын һисс етдији јердә иди, онун үчүн дүнјада икинҹи белә јер јох иди. О, бурада Јеһова Аллаһ барәдә ешитдији һәр кәлмәни зеһнинә һәкк едирди. Иса мүлајим сәслә валидејнләринә ҹаваб верир: «Мәни нијә ахтарырдыныз? Мәҝәр билмирдиниз ки, мән Атамын евиндә олмалыјам?» (Лука 2:49).\n26 Сөзсүз ки, Јусиф һәр дәфә бу сөзләри хатырлајанда ифтихар дујурду. Ахы о, әлиндән ҝәләни етмишди ки, Иса Јеһова Аллаһа мәһз бу ҹүр јанашсын. Артыг бу јашында Иса Јусифин тимсалында меһрибан, мәһәббәтли атанын неҹә олдуғуну баша дүшүрдү.\n27. Аталарын үзәринә һансы мәсулијјәт дүшүр вә онлар нәдә Јусифдән өрнәк алмалыдырлар?\n27 Әзиз аталар, сизин үзәринизә бөјүк мәсулијјәт дүшүр. Сиз ушагларыныза меһрибан, гајғыкеш атанын нә демәк олдуғуну өз нүмунәнизлә баша салмалысыныз. Әҝәр сизин өҝеј ушағыныз варса вә ја өвладлыға ушаг ҝөтүрмүсүнүзсә, Јусифдән өрнәк алараг она фәрд кими јанашын, ону әзиз тутун. Она сәмави Атасы Јеһова Аллаһа јахынлашмаға көмәк един. (Ефеслиләрә 6:4 ајәсини оху.)\nЈусиф Аллаһын тапшырығыны јеринә јетирди\n28, 29. а) Лука 2:51, 52 ајәләриндән Јусиф һаггында нә өјрәнирик? б) Исанын һикмәтли олмасында Јусифин һансы әмәји олуб?\n28 Мүгәддәс Китабда Јусифин һәјатынын галан һиссәси барәдә мәлумат чох аз олса да, онлара диггәт јетирмәјә дәјәр. Мүгәддәс Китабда јазылыб ки, Иса «бундан сонра да валидејнләринин сөзүндән чыхмады». Һәмчинин орада дејилир: «Иса бөјүјүр, һикмәтлә долур, Аллаһын вә инсанларын һүсн-рәғбәтини газанырды». (Лука 2:51, 52 ајәләрини оху.) Бу ајәләрдән Јусиф һаггында чох шеј өјрәнирик. Камил ушағын Јусифә ата кими һөрмәт етмәси вә она табе олмасы ҝөстәрир ки, Јусиф бир аилә башчысы кими өз вәзифәсини јеринә јетирмәјә давам едирди.\n29 Исанын һикмәтли олмасында, сөзсүз ки, Јусифин бөјүк әмәји олмушду. О вахтлар јәһудиләрдә гәдим бир мәсәл вар иди вә бу мәсәли инди дә ешитмәк олар. Мәсәлдә дејилир ки, јалныз вахты чох олан адам һикмәтли ола биләр. Дүлҝәр, әкинчи вә дәмирчи кими адамлар һагда исә дејилир: «Онлар писи јахшыдан ајырмағы баҹармазлар, кимисә мүһакимә едә билмәзләр, мәсәл данышылан јердә олмазлар». Иса бөјүјәндә бу мәсәлин јалан олдуғуну сүбут етди. Балаҹа Иса тез-тез атасындан, ади дүлҝәрдән Јеһова Аллаһын ҝөзүндә нәјин јахшы, нәјин пис олдуғуну ешидирди.\n30. Аилә башчылары даһа нәдә Јусифдән өрнәк алмалыдырлар?\n30 Исанын бөјүјүб боја-баша чатмасында да Јусифин әмәји чох олуб. О, Исаја јахшы бахмышды, буна ҝөрә дә Иса бөјүјүб ҝүҹлү, сағлам адам олмушду. Үстәлик, Јусиф Исаја өз пешәсини, дүлҝәрлији өјрәтмишди. Исаны јалныз дүлҝәрин оғлу кими танымырдылар, онун өзүнү дә «дүлҝәр» адландырырдылар (Марк 6:3). Бәли, Јусифин әмәји боша чыхмамышды. Бу ҝүн дә аилә башчылары Јусифдән өрнәк алыб өвладларынын әлинә сәнәт вермәлидирләр ки, өзләрини доландыра билсинләр.\n31. а) Јусифин вәфаты илә бағлы нә билирик? (Һәмчинин чәрчивәјә бах.) б) Јусиф бизә һансы нүмунәни гојуб?\n31 Инҹилдә Исанын тәхминән отуз јашында вәфтиз олдуғу јазылыб. Һәмин вахтдан етибарән даһа Јусифин ады чәкилмир. Бир сыра сүбутлар ҝөстәрир ки, Иса Мәсиһ хидмәтә башлајанда Мәрјәм дул иди. (« Јусиф нә вахт вәфат едиб?» адлы чәрчивәјә бах.) Јусиф аиләсини горумагла, онун гајғысына галмагла вә Аллаһын тапшырығыны јеринә јетирмәклә бүтүн аталара ҝөзәл нүмунә гојуб. Һәр бир ата, һәр бир аилә башчысы, үмумијјәтлә, һамымыз Јусифин иманындан өрнәк алмалыјыг.\nЈусиф нә вахт вәфат едиб?\nИса Мәсиһин он ики јашы оланда Јусиф һәлә сағ иди. О вахт Исраилдә ҝәнҹләрин чоху бу јашда аталарынын сәнәтини өјрәнирдиләр вә он беш јашында артыг уста көмәкчиси олурдулар. Еһтимал ки, Јусиф ән азы Исаја дүлҝәрлик сәнәтини өјрәдәнәдәк јашајыб. Бәс Иса Мәсиһ отуз јашында хидмәтә башлајанда Јусиф сағ иди? Еһтимал ки, јох. Мүгәддәс Китабда һәмин вахт Иса Мәсиһин анасынын, баҹы-гардашынын ады чәкилир. Јусифинсә ады чәкилмир. Һәмчинин Иса Мәсиһә Јусифин јох, «Мәрјәмин оғлу» дејилир (Марк 6:3). Үстәлик, Мүгәддәс Китабда Мәрјәмин сәрбәст һәрәкәт етдији, сәрбәст гәрар вердији јазылыб (Јәһ. 2:1—5). О дөврдә әри сағ олан гадын өзбашына гәрар верә билмәзди. Һабелә, Иса Мәсиһ сон нәфәсини верәркән анасыны һәвари Јәһјаја тапшырмышды (Јәһ. 19:26, 27). Әҝәр Јусиф сағ олсајды, буна еһтијаҹ олмазды. Бүтүн бунлардан белә нәтиҹәјә ҝәлирик ки, Јусиф Иса Мәсиһин ҝәнҹ јашларында вәфат едиб. Шүбһәсиз, евин бөјүк оғлу олдуғу үчүн Иса Мәсиһ вәфтиз оланадәк дүлҝәр ишләјиб аиләсини доландырырды.\n^ абз. 4 О дөврдә нишанлы оғланла гыза евли кими бахырдылар.\n^ абз. 8 Улдузун ҝөрүнмәси нә астрономик һадисә иди, нә дә Аллаһдан иди. Ајдындыр ки, Шејтан өз мәнфур нијјәтини һәјата кечирмәк, јәни Исаны өлдүрмәк үчүн фөвгәлтәбии шәкилдә мүнәҹҹимләрә улдуз ҝөстәрмишди.\n^ абз. 11 Мүгәддәс Китабда дејилир ки, Иса Мәсиһ илк дәфә вәфтиз оландан сонра мөҹүзә ҝөстәриб (Јәһ. 2:1—11).\nЈусиф аиләсини горумаг үчүн нә етди?\nЈусиф аиләсинин гајғысына неҹә галырды?\nЈусифин Аллаһын тапшырығыны јеринә јетирдијини һарадан билирик?\nҺансы саһәләрдә Јусифдән өрнәк ала биләрик?


Q=16	C=9	SS=4	LS=4	PS=4	DC=0	LC=0	SD=0	BS=1	G0=41	G1=31	G2=15	DLID=az_RU	BODY=Ромалылара 11 | Онлајн Мүгәддәс Китаб | Јени дүнја тәрҹүмәси\nАллаһ Исраили рәдд етмәјиб (1—16)\nЗејтун ағаҹы һагда нүмунә (17—32)\nАллаһын һикмәти дәрин бир үммандыр (33—36)\n11 Буна ҝөрә сорушмаг истәјирәм: мәҝәр Аллаһ Өз халгындан имтина едиб?+ Әсла! Мән дә исраиллијәм, Ибраһимин нәслиндән, Бинјамин гәбиләсиндәнәм. 2 Аллаһ әзәлдән нәзәр салдығы халгындан имтина етмәјиб.+ Мәҝәр Мүгәддәс Јазыларда Илјас һаггында дејиләнләри билмирсиниз? О, Аллаһа Исраилдән неҹә шикајәт едирди? 3 «Еј Јеһова! Онлар Сәнин пејғәмбәрләрини өлдүрдүләр, гурбанҝаһларыны дағыдыб јерлә јексан етдиләр. Тәкҹә мән галмышам, инди дә мәним ҹанымы алмаг истәјирләр».+ 4 Бәс Аллаһ она нә ҹаваб верди? «Мән Өзүм үчүн Баалын гаршысында диз чөкмәмиш једди мин адам сахламышам».+ 5 Инди дә лүтф сајәсиндә сечилмиш бир гисим+ исраилли вар. 6 Әҝәр сечим лүтф сајәсиндәдирсә,+ демәли, артыг әмәлләрә ҝөрә дејил.+ Әкс тәгдирдә, лүтф даһа лүтф олмазды. 7 Бәс онда неҹә олсун? Исраил вар-ҝүҹү илә ҹан атдығы шејә наил олмады, она сечилмишләр наил олдулар.+ Галанларынын исә үрәји күтләшди,+ 8 неҹә ки јазылыб: «Аллаһ онлара ағыр јуху, ҝөрмәјән ҝөзләр,+ ешитмәјән гулаглар верди. Онлар индијәдәк бу һалдадырлар».+ 9 Давуд да демишди: «Гој сүфрәләри онлара тәлә, тор, әнҝәл, ҹәза олсун. 10 Гој ҝөзләри тор салсын, ҝөрә билмәсинләр, белләри бирдәфәлик бүкүлсүн».+ 11 Белә исә, сорушурам: јәни онлар бүдрәјиб тамам јыхылдылар? Әсла! Лакин онларын јанлыш аддымы сајәсиндә диҝәр халглардан олан инсанлар үчүн хилас јолу ачылды ки, онларда гысганҹлыг ојансын.+ 12 Әҝәр онларын јанлыш аддымы дүнја үчүн вә сајларынын азалмасы диҝәр халглардан олан инсанлар+ үчүн руһани зәнҝинлик демәкдирсә, ҝөр онларын там сајы нә демәк олаҹаг! 13 Инди исә диҝәр халглардан олан сизләрә мүраҹиәт едирәм. Мән диҝәр халглара ҝөндәрилмиш+ бир һәвари кими хидмәтими уҹалдырам.+ 14 Бәлкә, неҹәсә сојдашларымда гысганҹлыг ојадыб онлардан бәзиләрини хилас етдим. 15 Әҝәр онларын рәдд олунмасы+ дүнја үчүн барышыг демәкдирсә, онда онларын гәбул олунмасы өлүләр үчүн һәјат демәк дејилсә, бәс нәдир? 16 Бундан башга, әҝәр хәмирдән нүбар кими ҝөтүрүлмүш бир һиссә мүгәддәсдирсә, демәли, бүтүн хәмир мүгәддәсдир. Әҝәр көк мүгәддәсдирсә, демәли, будаглар да мүгәддәсдир. 17 Лакин будагларын бәзиси гопарылыбса вә сән ҹыр зејтун будағы ола-ола онларын арасында ҹалаг едилиб онларла бирликдә зејтунун ҝүҹлү көкүндән гидаланырсанса, 18 будагларын гаршысында өјүнмә. Јох әҝәр өјүнүрсәнсә,+ јадында сахла ки, сән көкү јох, көк сәни сахлајыр. 19 Сән дејәҹәксән: «Будаглар гопарылыб ки, мән ҹалаг олунум».+ 20 Дүздүр! Онлар иманлары олмадығына ҝөрә гопарылды,+ сән исә иманын сајәсиндә дурурсан.+ Ловғаланма, өзүнү ҝөзлә. 21 Чүнки әҝәр Аллаһ ағаҹын доғма будагларына гыјдыса, сәнә дә гыјар. 22 Одур ки, Аллаһын хејирхаһлығына+ вә сәртлијинә фикир вер. Аллаһ јыхыланлара гаршы сәрт,+ сәнә гаршы исә хејирхаһдыр, бу шәртлә ки, Онун хејирхаһлығына лајиг јашајасан. Әкс тәгдирдә, сән дә кәсилиб атылаҹагсан. 23 Онлар да имансызлыгдан әл чәксәләр, ҹалаг едиләҹәкләр,+ чүнки Аллаһ онлары јенидән ҹалаг етмәјә гадирдир. 24 Әҝәр сән ҹыр зејтун ағаҹындан кәсилиб, тәбиәтә зидд олараг, бағ зејтунуна ҹалаг олунмусанса, ҝөр о ағаҹын доғма будаглары она неҹә асанлыгла ҹалаг олунаҹаг! 25 Гардашлар! Өз ҝөзүнүздә ағыллы олмајасыныз дејә, бу мүгәддәс сирри+ сизә ачмаг истәјирәм: диҝәр халглардан ҝәлән адамларын сајы тамамланана гәдәр Исраилин бир һиссәси үрәји күт вәзијјәтдә галаҹаг вә 26 бу јолла бүтүн Исраил хилас едиләҹәк,+ неҹә ки јазылмышдыр: «Хиласкар Сиондан ҝәләҹәк,+ Јагубу пис әмәлләрдән узаглашдыраҹаг. 27 Онларын ҝүнаһларыны арадан ҝөтүрдүјүм заман+ онларла бағлајаҹағым әһд будур».+ 28 Доғрудан да, онларын мүждәдән имтина едиб Аллаһла дүшмән олмалары сизин хејринизәдир. Лакин ата-бабаларынын хатиринә Аллаһ онлардан бәзиләрини сечмиш вә севмишдир.+ 29 Чүнки Аллаһ вердији әнамлара вә етдији дәвәтләрә ҝөрә пешманчылыг чәкмәјәҹәк. 30 Бир вахтлар сиз Аллаһа итаәт етмирдиниз,+ амма инди онларын итаәтсизлији+ сајәсиндә сизә мәрһәмәт ҝөстәрилиб.+ 31 Ејнилә, онларын индики итаәтсизлији сајәсиндә сизә мәрһәмәт ҝөстәрилди ки, онлара да инди мәрһәмәт ҝөстәрилсин. 32 Ахы Аллаһ онларын һамысыны итаәтсизлијә дүчар етди+ ки, һамысына мәрһәмәт ҝөстәрә билсин.+ 33 Аллаһын немәтләри ҝөр неҹә болдур, һикмәти, билији дәрин үммандыр! Онун һөкмләри ағласығмаздыр, јоллары тәдгиголунмаздыр! 34 Ахы «ким Јеһованын әглини дәрк едиб, ким Она мәсләһәт верә биләр?»+ 35 Ја да «ким Она нәсә вериб ки, О да ҝери гајтарсын?»+ 36 Чүнки һәр шеј Ондандыр, Онун сајәсиндәдир вә Онун үчүндүр. Она әбәдијјән алгыш олсун! Амин.


Q=14	C=0	SS=0	LS=14	PS=0	DC=0	LC=0	SD=0	BS=1	G0=2	G1=2	G2=2	DLID=az_RU	BODY=sentyabr 13, 2021 - 9:50 PM Хәбәрин коду : 1179527 Мәнбә : АБНА Хәбәр Аҝентлији Link:\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, Јәмәнин шәргиндәки Һадрамаут әјаләти, Базар ҝеҹәси (дүнән ҝеҹә) вәһһби Сәудијјә режими тәрәфиндән дәстәкләнән истефа верән Јәмән һөкумәтинин нәзарәтиндә олан бөлҝәләрдә игтисади чөкүшә вә доланышыг бөһранларына етираз олараг ҝүҹлү анархијанын шаһиди олду.\nӘл-Хабар Әл-Јәмәнијә хәбәр аҝентлијинин вердији мәлумата ҝөрә, Јәмән валјутасынын бу мәнтәгәләрдә кәскин инфиласијасы сәнҝимир вә електрик дә дахил олмагла бүтүн дөвләт хидмәтләри зәифләјиб кәсилмәк үзрәдир.\nМәлумата ҝөрә, етиразчылар Һадрамаутун әл-Мукалла шәһәриндәки әсас күчәләри бағлајараг тәкәрләри јандырыблар. Истефа верән һөкумәтә бағлы ислаһатчы партијанын гәрарҝаһыны да јандырылдығы хүсуси илә гејд олунур.\nҺадрамаутдакы активистләр, бирликләр вә с. Бу ҝүн (Базар ертәси) әл-Мукаллада ҝениш вәтәндаш итаәтсизлијинә чағырыблар.\nӘл-Саһафанын вәкили дүнән ҝеҹә кечирилән етираз аксијалары һаггында да мәлумат вериб вә билдириб ки, етиразчылар бир сыра һөкумәт биналарына басгын едибләр.


Q=9	C=9	SS=9	LS=0	PS=0	DC=9	LC=0	SD=0	BS=0	G0=9	G1=7	G2=3	DLID=az_RU	BODY=Nur-az.com - Әдаләтмәркәзлилик\n"Һәгигәтән, Аллаһ әдаләтли олмағы, јахшылыг етмәји вә гоһумлара јахшылыг етмәји әмр едир, ијрәнҹ ишләр ҝөрмәји, пис әмәлләр төрәтмәји вә зүлм етмәји исә гадаған едир. О сизә өјүд-нәсиһәт верир ки, бәлкә дүшүнүб ибрәт аласыныз." (Нәһл, 90).\nИзаһ: Јухарыдакы ајә дини ҹәмијјәт үчүн ән әһатәли әхлаги ҝөстәришләри еһтива едир. Бу ајәдә сөһбәт ачылан алты мүһүм (әхлаги) принсип ашағыдакылардыр: әдаләт, јахшылыг, гоһумлара јахшылыг, ијрәнҹ ишләр ҝөрмәмәк, пис әмәлләрдән чәкинмәк вә зүлм етмәмәк. Әдаләт һәр шеји өз јериндә, өз мәгсәди истигамәтиндә јерләшдирмәкдир. Әдаләтин һәм фәрди јөнү вар, һәм дә иҹтимаи. Јухарыдакы ајә иҹтимаи әдаләтә, јәни ҹәмијјәтдә инсанлара ләјагәтинә ҝөрә өнәм верилмәсинә ишарә едир. Јахшылыгда мәгсәд башгасына јахшылыг етмәкдир. Бу, дини ҹәмијјәтин проблемләринин һәлли истигамәтиндә мүһүм бир еһтијаҹдыр. Бу јахшылығын бариз нүмунәләриндән бири гоһумлара јахшылыгдыр вә бөјүк өнәминә ҝөрә хүсуси гејд едилмишдир.\nҺәдис: İслам пејғәмбәри (с): “Тәгва, Аллаһын бу кәламында хүласә олунмушдур: “Һәгигәтән, Аллаһ әдаләтли олмағы, јахшылыг етмәји вә гоһумлара јахшылыг етмәји әмр едир ...” (Мәҹмәүл-бәјан, ҹ. 1, сәһ. 118).


Q=3	C=0	SS=0	LS=3	PS=0	DC=0	LC=0	SD=0	BS=1	G0=26	G1=16	G2=13	DLID=az_RU	BODY=Nur-az.com - Пиргулу рәсәдханасы хәбәр вермәсәјди...\nПиргулу рәсәдханасы хәбәр вермәсәјди...\nГМИ алимләринин елми гүдрәти\nМәлум олдуғу кими Азәрбајҹанда он бир ајын султаны олан рамазан ајынын бајрамы гејд едилди. Илдә ҹәмиси үч дәфә - мәһәррәм ајынын, рамазан ајынын биринин вә рамазан бајрамынын ҝәлишинин фәтвасыны верән, башга вахтларда исә һәтта фәтва версә белә дәстәкләдикләри һакимијјәт тәрәфиндән гәбул едилмәјән ГМИ рәсмләри бу ил башга илләрдә гардаш дедикләри Ирана сөз дә атдылар. Мәсәлән, ГМИ рәсмиси һаҹы Фуад Нуруллајев твләрә мүсаһибә вериб дејир ки, Азәрбајҹанда алимләрин савады бәс едир ки, өзләри бајрамы мүәјјән еләсинләр.\nƏввәла дејәк ки, ГМИ бу вахта гәдәр Иранла рәјләрини үст-үстә салмаға чалышырды. Тәбии олараг ики шиә өлкәси бир олмалыдыр. Һәтта ГМИ сәдри Шушаја ҝедиб Иранын Али Дини Лидеринин Азәрбајҹан үзрә нүмајәндәси илә ҹамаат намазы да гылды, бир-биринә игтида етдиләр. Сонра нә олдуса ики өлкәнин арасы дәјди. Ҝөрүнүр ГМИ-ә һакимијјәт тәрәфиндән тәзјиг олунуб, дејилиб ки, торпаглары Түркијәнин көмәји илә алмышыг, нијә Иранын фәтвасы илә отуруб дурмалыјыг? ГМИ дә башлајыб Түркијәнин чалдығы һава илә ојнамаға. Иранын Али Дини Лидеринин Азәрбајҹандакы нүмајәндәсинин өлкәдә олмамасы да ҝөрүнүр ГМИ-нин тәнһа галмасына, тәнһа галмагданса Түркијәјә гошулмаг лазымдыр дејиб онларын фәтвасы илә ҝетмәсинә сәбәб олуб. Ән писи дә будур ки, Түркијәнин рәсми Анкара рәсәдханасынын да бајрамын 3 апрелдә олаҹағыны демәси хәбәрләри јајылды. Амма бүтүн бунлар бәһанәдир. Чүнки ГМИ-нин өзү башдан баша бәһанәдир. Өлкәдә фәгәт бунун үчүн вар ки, залымлар динин башына ојун ачмаг истәјәндә бунлар чыхыб һакимијјәтә бәраәт газандырсынлар. Десинләр ки, дин елә һакимијјәтин дедији, башгасы јалан сөјпәтди. Шәхсән һаҹы Фуадын дедикләри дә ҹиддијә алынмамалыдыр. Чүнки әслиндә бу кими фәтвалары ГМИ халга јох, дөвләт ГМИ-ә верир.\nҺаҹы Фуада ҝәлдикдә исә ишләри демәк олар ки, корлајыб. Чүнки чыхышын әввәлиндә диггәт етсәниз дејир ки, Азәрбајҹан алимләри өзләри гадирдир ки, бајрамы мүәјјән еләсин, чыхышын сонунда исә дејир ки, рәсәдханадан дәгиг мәлумат алыб бајрам фәтвасы вермишик. Амма бурда һаҹы Фуада суал вермәк лазымдыр ки, бирдән рәсәдхана десәјди ки, бајрам мајын 3-ү олаҹаг, нә едәҹәкдиз? Ахы сиз апрелин 2-дә мүбарәк Рамазан ајына башламысыз, рәсәдхана мајын 3-ү десәјди Азәрбајҹанда аналогу олмајан бир һадисә баш верәҹәкди. Јәни, рамазан ајы сизин фәтваныза ҝөрә 31 ҝүн олаҹагды. Һалбуки рамазан ајы 31 ҝүн һеч вахт ола билмәз. Демәли Азәрбајҹанда бајрам тәјин етмәјә гадир олан алимләр, јәни һаҹы Фуадын алим билдији инсанлар һаҹы Фуада демәли идиләр ки, әҝәр апрелин 2-дә рамазанын биринҹи ҝүнүнүн оруҹуну тутмусанса артыг сәнин 30 ҝүнүн тамамында рәсәдхана хәбәри ҝөзләмәјин мәнасыздыр. Рәсәдхана деди демәди, ај ҝөрүндү ҝөрүнмәди артыг сәнин үчүн бајрам олмалыдыр. Чүнки рамазан ајы дедијимиз кими 31 ҝүн ола билмәз. Бәзи илләрдә 30 ҝүн бәзән дә 31 ҝүн олма еһтималы вардыр.\nОна ҝөрә дә һаҹы Фуад ҝәрәк билирәм, гадирик, алимик демәсин. Билсин ки, һеч вахт өјрәнмәк ҝеҹ дејил. Әввәл өјрәнмәк сонра данышмаг лазымдыр.


Q=13	C=5	SS=2	LS=2	PS=5	DC=0	LC=0	SD=0	BS=1	G0=35	G1=20	G2=8	DLID=az_RU	BODY=Һакимләр 4 | Онлајн Мүгәддәс Китаб | Јени дүнја тәрҹүмәси\nКәнани падшаһы Јавин Исраилә зүлм верир (1—3)\nГадын пејғәмбәр Дәбурә вә һаким Бәрәг (4—16)\nЈаил орду башчысы Сисары өлдүрүр (17—24)\n4 Әһудун вәфатындан сонра исраиллиләр јенә дә Јеһованын бәјәнмәдији пис ишләр ҝөрмәјә башладылар.+ 2 Јеһова да онлары Һәзурда һөкмранлыг едән Кәнан падшаһы Јавинә тәслим етди.+ Онун ордусунун башчысы Сисар иди. О, Һарошет-Гуимдә+ јашајырды. 3 Јавинин 900 дәрјазлы ҹәнҝ арабасы вар иди.+ О, дүз ијирми ил исраиллиләрә ган уддурду.+ Ахырда исраиллиләр Јеһоваја фәрјад етмәјә башладылар.+ 4 О вахт Исраилдә Ләфдутун арвады пејғәмбәр Дәбурә+ һакимлик едирди. 5 О, Әфраим дағлыг бөлҝәсиндә, Рама+ илә Бејтел+ арасында, Дәбурәнин хурма ағаҹлары алтында отурурду. Исраиллиләр Аллаһын һөкмләрини өјрәнмәк үчүн онун јанына ҝәлирдиләр. 6 Дәбурә хәбәр ҝөндәриб Әбнам оғлу Бәрәги+ Гәдәс-Нифталыдан+ чағыртдырды вә она деди: «Исраилин Аллаһы Јеһова белә бујурур: “Галх, Табур дағына јүрүш ет. Өзүнлә Нифталы вә Зәбулундан 10 000 нәфәр ҝөтүр. 7 Мән Јавинин ордусунун башчысы Сисары ҹәнҝ арабалары вә гошунлары илә бирҝә Гишон чајына+ — сәнин јанына ҝәтириб сәнә тәслим едәҹәјәм”».+ 8 Бәрәг она деди: «Сән мәнимлә ҝетсән, ҝедәрәм, әҝәр ҝетмәсән, ҝетмәјәҹәјәм». 9 Дәбурә деди: «Ҝетмәјинә ҝедәрәм. Амма бил ки, бу јүрүшдән шөһрәт сәнә ҝәлмәјәҹәк. Чүнки Јеһова Сисары гадын әлинә верәҹәк».+ Дәбурә галхыб Бәрәглә Гәдәсә+ ҝетди. 10 Бәрәг Зәбулун вә Нифталыны Гәдәсә һајлады.+ Онун ардынҹа 10 000 адам ҝетди. Дәбурә дә онунла ҝетди. 11 О заманлар гәни Һабир диҝәр гәниләрдән+, јәни Мусанын гајынатасы Һубабын+ өвладларындан ајрылыб Гәдәсдә, Сәнаннимдәки бөјүк ағаҹын јахынлығында чадыр салмышды. 12 Сисара хәбәр чатды ки, Әбнам оғлу Бәрәг Табур дағына галхыб.+ 13 Сисар бүтүн ҹәнҝ арабаларыны — 900 дәрјазлы арабасыны вә бүтүн гошунларыны дәрһал Һарошет-Гуимдән Гишон чајына топлады.+ 14 Дәбурә Бәрәгә деди: «Галх, чүнки бу ҝүн Јеһованын Сисары сәнә тәслим едәҹәји ҝүндүр. Бил, Јеһова сәнин өнүндә ҝедир». Бәрәг 10 000 нәфәрлә Табур дағындан енди. 15 Јеһова Сисары, онун бүтүн ҹәнҝ арабаларыны вә ордусуну чашгынлыға салыб+ Бәрәгин гылынҹына верди. Сисар исә арабасындан дүшүб гачмаға үз гојду. 16 Бәрәг ҹәнҝ арабаларыны вә гошунлары Һарошет-Гуимәдәк тәгиб етди. Беләҹә, Сисарын бүтүн ордусу гылынҹдан кечирилди, бир нәфәр дә сағ галмады.+ 17 Сисар исә гачыб гәни Һабирин арвады+ Јаилин+ чадырына ҝәлди, чүнки Һәзур падшаһы Јавинлә+ гәни Һабирин еви арасында сүлһ вар иди. 18 Јаил Сисарын гаршысына чыхыб деди: «Бујур, ағам, ҝәл ичәри. Горхма». О, чадыра ҝирди. Гадын онун үстүнү јорғанла өртдү. 19 Сонра Сисар гадындан хаһиш еләди: «Сусузлугдан јанырам, мәнә бир ичим су вер». Гадын сүд тулуғуну ачыб она верди+ вә јенидән үстүнү өртдү. 20 Сисар она деди: «Чадырын ағзында дур. Кимсә ҝәлиб сорушса ки, бурада адам вар, ја јох, дејәрсән јохдур». 21 Сисар чох јорулдуғундан дәрин јухуја ҝетди. Һабирин арвады Јаил әлинә чадыр мыхы вә тохмаг ҝөтүрүб сакитҹә она јахынлашды, мыхы ҝиҹҝаһына елә зәрблә вурду ки, мых онун башыны дәлиб јерә ҝирди вә о өлдү.+ 22 Бәрәг Сисары тәгиб едә-едә ора ҝәлиб чыхды. Јаил онун габағына чыхыб деди: «Ҝәл ахтардығын адамы сәнә ҝөстәрим». Бәрәг онунла ичәри ҝирәндә ҝөрдү ки, Сисар өлүб, ҝиҹҝаһында мых јерә сәрилиб. 23 Беләликлә, о ҝүн Аллаһ Кәнан падшаһы Јавини исраиллиләрә табе етди.+ 24 Исраиллиләрин голу ҝет-ҝедә Кәнан падшаһы Јавинә гаршы гүввәтләнди,+ ахырда онлар Кәнан падшаһы Јавини мәһв етдиләр.+


Q=13	C=8	SS=2	LS=4	PS=2	DC=0	LC=0	SD=0	BS=4	G0=27	G1=20	G2=13	DLID=az_RU	BODY=Мүгәддәс Китаб. Кәдәрин ән јахшы дәрманы\nОјанын! | № 3, 2018\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Алманија жест дили Америка жест дили Арҝентина жест дили Бразилија жест дили Венесуела жест дили Вјетнам Гренландија Данимарка Индонезија Исвеч Испанија жест дили Италија жест дили Камбоҹа Квебек жест дили Кирибати Конго Кореја жест дили Литва Маврики креолу Македонија Малта Маҹарыстан жест дили Мексика жест дили Мјанма Непал Нидерланд Норвеч Полша жест дили Самоа Сејшел креолу Соломон Адалары пиҹини Тувалу Увеа Уелс Украјна Финландија жест дили Фиҹи Хмонг (ағ) Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара баса (Камерун) бауле бенгал бислама болгар булу варај волајта газах ган гарифуна гуахиро гуҹарат гырғыз дреһу еве ермәни ермәни (гәрб) естон ефик зулу ибанаг ибо иврит илок инҝилис исланд испан италјан каннада каонде каталан кечуа (Боливија) килуба кинјаруанда кирунди кичуа (Имбабура) кичуа (Чимборасо) кореја коса күрд курманҹи (Гафгаз) күрд курманҹи (кирил) латыш лингала лози ломве луганда макуа малагаси малај малајалам мамбве-лунгу маратһ маҹар мбунда монгол навахо ндебеле (Зимбабве) пангасинан папјаменто (Аруба) папјаменто (Күрасао) полјак португал португал (португал) пәнҹаб румын рус рус жест дили санго себуан сена сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен суаһили суаһили (Конго) тагалог таи тамил татар тви телугу тетела тетум (Дили) тигре ток-писин тсонга тумбука түрк урду фарс фин франсыз хорват чех чибемба чилуба чинјанја читонга читонга (Зимбабве) читонга (Малави) чичева шона јао јапон јоруба јунан ҝүрҹү Һаити креолу һилигајнон һинд һири-моту әрәб өзбәк\nКӘДӘРЛИ ИНСАНЛАРА КӨМӘК\nКәдәрин ән јахшы дәрманы\nДОҒМА ИНСАНЫ ИТИРМӘК АҸЫСЫ СОН ИЛЛӘР ӘН ЧОХ ТӘДГИГ ОЛУНАН МӘСӘЛӘЛӘРДӘН БИРИДИР. Әввәлки мәгаләдән ҝөрдүк ки, ән јахшы мүтәхәссис мәсләһәти Мүгәддәс Китабда јатан гәдими һикмәт хәзинәси илә чох вахт үст-үстә дүшүр. Бу, Мүгәддәс Китаб мәсләһәтләринин һәр заман актуал олдуғундан хәбәр верир. Амма Мүгәддәс Китаб садәҹә етибарлы мәсләһәт мәнбәји дејил. Кәдәрли инсанларын үрәјинә су сәпән, тајы-бәрабәри олмајан тәсәлли сөзләрини јалныз орадан тапмаг олар.\nӨлүм јухусуна ҝетмиш әзизләримизин әзаб чәкмәдијинә әмин олун\nТөвратда дејилир ки, «өлүләр һеч нә билмир» (Ваиз 9:5). Онларын «дүшүнҹәләри... јох олур» (Зәбур 146:4). Буна мүвафиг олараг, Мүгәддәс Китаб өлүмү јухуја бәнзәдир (Јәһја 11:11).\nМәрһәмәтли Аллаһа ҝүҹлү иман тәсәлли ҝәтирир\nЗәбур 34:15 ајәсиндә дејилир: «Јеһованын * ҝөзү салеһләрин үзәриндәдир, гулағы онларын јалварышыны ешидир». Дуада Аллаһа һиссләримизи билдирмәк садәҹә тәсәлли тапмаға вә ја дүшүнҹәмизи нәзарәт алтында сахламаға көмәк етмир. Дуа сајәсиндә Өз ҝүҹү васитәсилә бизә тәсәлли верән Јараданымызла сых мүнасибәтләр гуруруг.\nҺәсрәтлә ҝөзләдијимиз ҝөзәл ҝәләҹәк\nБелә бир ҝәләҹәји тәсәввүр един: гәбирләрдә оланлар јенидән јер үзүндә һәјата гајыдыр! Мүгәддәс Китабда бу ҝөзәл дөвран һагда дәфәләрлә данышылыр. Орада һәмин вахт јер үзүндә ҝүзәранын неҹә олаҹағы тәсвир олунур, дејилир ки, Аллаһ ҝөзләримиздән бүтүн јашлары силәҹәк. «Артыг өлүм олмајаҹаг. Нә дәрд, нә фәрјад, нә дә ағры олмајаҹаг» (Вәһј 21:3, 4).\nЈеһоваја иман ҝәтирәнләрин чоху әзизләрини јенидән ҝөрмәк үмидинә сығындыглары үчүн өзләриндә һәдсиз ҝүҹ тапыб кәдәрлә мүбаризә апара билирләр. Мәсәлән, 65 иллик һәјат јолдашыны итирмиш Анн дејир: «Мүгәддәс Китаб мәни әмин едир ки, өлән әзизләримиз әзаб чәкмир вә Аллаһ јаддашында олан һәр кәси дирилдәҹәк. Һәр дәфә һәјат јолдашым һагда дүшүнәндә бу фикирләр јадыма дүшүр. Беләҹә, һәјатымын бу ән ағыр дәрдинә дөзә билирәм».\nӨтән мәгаләләрдә ады чәкилән Тина бөлүшүр: «Тимо өләндән бәри Аллаһын мәнә дајаг олдуғуну һисс едирәм. Чәтин анларымда Јеһованын әлини ачыг-ашкар өз үзәримдә ҝөрүрәм. Мүгәддәс Китабдакы дирилмә вәдинин ҝерчәк олдуғуна инанырам. Бу, мәнә Тимону ҝөрәҹәјим ҝүнә кими мөһкәм галмаға көмәк едир».\nБу дүшүнҹәләр Мүгәддәс Китабын мөтәбәр мәнбә олдуғуна инанан милјонларла инсанын ағлындан кечән дүшүнҹәләрдир. Әҝәр сизә елә ҝәлирсә ки, Мүгәддәс Китабда јазыланлар бир хүлјадыр, онда орадакы мәсләһәтләрин вә вәдләрин доғрулуғуна әмин олмаг үчүн арашдырма апарын. Буну етсәниз, ҝөрәҹәксиниз ки, кәдәрли инсанларын дәрдинә ән јахшы дәрман Мүгәддәс Китабдыр!\nӨЛӘНЛӘР ҮЧҮН ҮМИД ҺАГДА ДАҺА ЧОХ ӨЈРӘНИН\nБу барәдә видеолара рәсми сајтымызда, jw.org\nсајтында баха биләрсиниз\nМүгәддәс Китаб өлән әзизләримизә јенидән говушаҹағымыз бир ҝәләҹәк вәд едир\nАЛЛАҺЫН КӘЛАМЫ ӨЛҮЛӘР ҺАГДА НӘ ДЕЈИР?\nИнсан өләндән сонра нә баш верир? Мүгәддәс Китабын ајдын ҹавабы бизә раһатлыг вә тәсәлли верир\nНӘШРЛӘР > ВИДЕОЛАР бөлмәсинә дахил олун (видео: Мүгәддәс Китаб)\nХОШ ХӘБӘР ЕШИТМӘК ИСТӘЈИРСИНИЗ?\nБу ҝүн анҹаг пис хәбәрләр ешидирик. Бәс ҝөзәл хәбәрләр һарадан ешидә биләрик? Бу видео «Илаһи мүждә» брошүрүнүн тәгдимат видеосудур.\nНӘШРЛӘР > ВИДЕОЛАР бөлмәсинә дахил олун (видео: Ибадәт ҝөрүшләримиз вә хидмәтимиз)\n^ абз. 7 Мүгәддәс Китаба әсасән, Аллаһын ады.\nСИЗӘ ӘЗИЗ АДАМ ӨЛӘНДӘ...\nӨләнләр үчүн һәгиги үмид\nӨләнин артыг даныша, ҝүлә, јанымызда олмајаҹағыны билмәк бизә ағры верир. Лакин Мүгәддәс Китабда үмидвериҹи хәбәр вар.\nБу сајда: Кәдәрдән гуртулмағын јоллары\nМәтн Електрон нәшрләри јүкләмәк үчүн параметрләр ОЈАНЫН! Кәдәрдән гуртулмағын јоллары\nКәдәрдән гуртулмағын јоллары\nОЈАНЫН! Кәдәрдән гуртулмағын јоллары


Q=7	C=6	SS=3	LS=0	PS=0	DC=0	LC=0	SD=0	BS=2	G0=122	G1=95	G2=43	DLID=az_RU	BODY=Гәрарларынызы неҹә верирсиниз? | Тәлим\n«Јеһованын ирадәсини даима гаврајын» (ЕФЕС. 5:17).\nНӘҒМӘ: 69, 57\nГәрарларымыз бизә вә башгаларына неҹә тәсир едә биләр?\nМүгәддәс Китабда конкрет ганун олмадыгда Јеһованы нәјин разы салаҹағыны неҹә мүәјјән едә биләрик?\nБиз Јеһованын дүшүнҹә тәрзи барәдә билијимизи неҹә артыра биләрик?\n1. Мүгәддәс Китабда һансы ганунлар вар вә нәјә ҝөрә онлара итаәт етмәјин бизә хејри дәјир?\nЈЕҺОВА АЛЛАҺ Өз Кәламы васитәсилә бизә гајда-ганунлар вериб. Мәсәлән, О, әхлагсызлығы, бүтпәрәстлији, оғурлуғу вә сәрхошлуғу гадаған едиб (1 Кор. 6:9, 10). Үстәлик, Аллаһын Оғлу Иса Мәсиһ өз давамчыларына мәсулијјәтли, ејни заманда мараглы иш тапшырыб: «Ҝедин вә бүтүн халгларын ичиндә шаҝирд һазырлајын, онлары Ата, Оғул вә мүгәддәс руһ ады илә вәфтиз един, сизә әмр етдијим һәр шејә риајәт етмәји онлара өјрәдин. Мән бу дөврүн јекунуна кими һәмишә сизинләјәм» (Мәт. 28:19, 20). Аллаһын ганунлары вә әмрләри инсаны һифз едир. Онлара итаәт едәндә инсанын өзүнә һөрмәти артыр, сәһһәти јахшылашыр вә аиләсиндә фираванлыг һөкм сүрүр. Ән ваҹиби исә Јеһованын әмрләринә сәдагәтлә риајәт едәндә, о ҹүмләдән, бујурдуғу тәблиғ ишиндә иштирак едәндә Онун рәғбәтини вә лүтфүнү газанырыг.\n2, 3. а) Нәјә ҝөрә Мүгәддәс Китабда бүтүн вәзијјәтләр үчүн гајда-ганунлар јазылмајыб? б) Бу мәгаләдә һансы суаллары нәзәрдән кечирәҹәјик? (Мәгаләнин әввәлиндәки шәклә бахын.)\n2 Анҹаг Мүгәддәс Китабда һәр вәзијјәт үчүн конкрет ганун јохдур. Мәсәлән, мәсиһиләр үчүн һансы ҝејимин мүнасиб олдуғуна даир Мүгәддәс Китабда узун-узады гајда-ганунлар гојулмајыб. Бу, Јеһованын һикмәтиндән хәбәр верир. Ҝејим тәрзи вә адәтләр јалныз әразидән-әразијә јох, һәм дә илдән-илә дәјишир. Әҝәр Мүгәддәс Китабда ҝејим-кеҹимлә бағлы гајдалар сијаһысы јазылсајды, онда о, индики зәманәјә ујғун ҝәлмәзди. Ејни сәбәбдән, Аллаһын Кәламында мәсиһиләр үчүн иш, мүалиҹә вә әјләнҹә илә бағлы чохлу гајда-ганунлар јохдур. Буна ҝөрә дә һәр кәс, еләҹә дә аилә башчылары бу мәсәләләрдә өзләри гәрар верә биләрләр.\n3 Беләликлә, бәзән ваҹиб, һәтта бүтүн һәјатымыза тәсир едәҹәк гәрарлар вермәли олуруг. Бу, о демәкдирми ки, белә вәзијјәтдә һансы гәрары вермәјимизин Јеһова үчүн һеч бир фәрги јохдур? О, Мүгәддәс Китабын ганунуна зидд ҝетмәјән һәр гәрардан разы галыр? Неҹә мүәјјән едә биләрик ки, һансы гәрар Јеһоваја хош ҝедәр?\nШӘХСИ ГӘРАРЛАРЫН ТӘСИРИ\n4, 5. Гәрарларымыз бизә вә башгаларына неҹә тәсир едә биләр?\n4 Бәзи адамлар фикирләшир ки, вердикләри гәрарларын һеч кимә дәхли јохдур. Анҹаг мүдрик гәрарлар вериб Јеһованы разы салмаг истәјириксә, Онун Кәламындакы ганун вә принсипләри нәзәрә алмалы вә онлара ујғун давранмалыјыг. Мәсәлән, Аллаһын рәғбәтини газанмаг үчүн Онун ганла бағлы вердији гануна табе олмалыјыг (Јар. 9:4; Һәв. 15:28, 29). Дуа бизә Мүгәддәс Јазылардакы ганун вә принсипләрә ујғун гәрарлар вермәјә көмәк едәҹәк.\n5 Мүһүм гәрарларын бизим руһани рифаһымыза да бөјүк тәсири ола биләр. Вердијимиз гәрарлар Јеһова илә мүнасибәтимизә тәсирсиз өтүшмүр. Һәр бир гәрар Онунла мүнасибәтимизә ја јахшы, ја да пис тәсир ҝөстәрир. Јахшы гәрар Аллаһла достлуғумузу мөһкәмләндирир, пис гәрар исә достлуғумуза хәләл јетирир. Үстәлик, пис гәрар башгаларыны кәдәрләндирә биләр, иманыны зәифләдә биләр вә јығынҹагда бирлији поза биләр. Доғрудан да, вердијимиз гәрарлар бөјүк әһәмијјәт кәсб едир. (Ромалылара 14:19; Галатијалылара 6:7 ајәләрини охујун.)\n6. Гәрарлары нәјин әсасында гәбул етмәлијик?\n6 Мүгәддәс Китабда билаваситә ҝөстәриш олмајан вәзијјәтләрдә нә етмәлијик? Белә вәзијјәтдә бизим үзәримизә мәсулијјәт дүшүр ки, һәр шеји әтрафлы арашдыраг вә өз истәјимизи јох, Јеһованын ирадәсини рәһбәр тутараг гәрар гәбул едәк. Онда О, мүтләг бу гәрара хејир-дуа верәҹәк. (Зәбур 37:5 ајәсини охујун.)\nЈЕҺОВАНЫН ИРАДӘСИНИ ГАВРАЈЫН\n7. Мүгәддәс Китабда мәсәләјә даир ганун олмадыгда Јеһованын биздән нә ҝөзләдијини неҹә мүәјјән едә биләрик?\n7 Сиз дүшүнә биләрсиниз: «Әҝәр мәсәләјә даир Аллаһын Кәламында конкрет ҝөстәриш јохдурса, Јеһоваја нәјин мәгбул олдуғуну неҹә билә биләрик?» Ефеслиләрә 5:17 ајәсиндә дејилир: «Јеһованын ирадәсини даима гаврајын». Мүгәддәс Китабда конкрет ганун олмадыгда Јеһованын ирадәсини неҹә баша дүшә биләрик. Она дуа етмәклә вә мүгәддәс руһун вердији рәһбәрлијә табе олмагла.\n8. Иса Мәсиһ һарадан билирди ки, Јеһова онун неҹә давранмасыны истәјир? Нүмунә чәкин.\n8 Иса Мәсиһ һәмишә билирди ки, Атасы ондан неҹә давранмағы ҝөзләјир. Ики дәфә ҹамаат аҹ оланда о дуа едиб онлара мөҹүзәви шәкилдә јемәк вермишди (Мәт. 14:17—20; 15:34—37). Анҹаг өзүнүн аҹ вахтында Иблис ону дашлары чөрәјә чевирмәјә тәһрик едәндә о, буну етмәди. (Мәтта 4:2—4 ајәләрини охујун.) О, Атасынын дүшүнҹә тәрзинә јахшы бәләд иди, билирди ки, дашлары чөрәјә чевирмәси дүзҝүн һәрәкәт олмаз. Иса баша дүшүрдү ки, Аллаһ онун мүгәддәс руһдан өз хејри үчүн истифадә етмәсини истәмир. Дашы чөрәјә чевирмәмәклә Иса ҝөстәрди ки, Јеһованын она рәһбәрлик едәҹәјинә вә лазым оланда јемәјини јетирәҹәјинә архајындыр.\n9, 10. Мүдрик гәрарлар вермәјә бизә нә көмәк едәҹәк? Нүмунә чәкин.\n9 Әҝәр биз Иса кими, мүдрик гәрарлар вермәк истәјириксә, онда Јеһоваја ҝүвәнмәлијик. Бизә бу һикмәтли сөзләрә ујғун давранмаг лазымдыр: «Бүтүн гәлбинлә Јеһоваја етибар ет, өз ағлына ҝүвәнмә. Һәр ишиндә Ону дүшүн, О да јолларыны рәван едәр. Өз ҝөзүндә ағыллы олма, Јеһовадан горх, писликдән чәкин» (Мәс. 3:5—7). Мүгәддәс Китабын васитәсилә Јеһованын дүшүнҹәсинә бәләд оланда баша дүшәҹәјик ки, О, мүәјјән вәзијјәтдә биздән неҹә давранмағымызы ҝөзләјир. Јеһованын дүшүнҹә тәрзи барәдә даһа чох өјрәндикҹә үрәјимиз дә Онун рәһбәрлијинә гаршы һәссас олаҹаг (Һизг. 11:19).\n10 Белә бир нүмунәјә бахаг. Тутаг ки, әрли гадын алыш-вериш едир. Бир ајаггабыдан хошу ҝәлир, амма ҝөрүр ки, чох баһадыр. Өз-өзүнә фикирләшир: «Бу гәдәр пул вериб ајаггабыны алсам, әрим нә дејәр?» Әри јанында олмаса да, онун нә дејәҹәјини билир. Онлар артыг мүәјјән вахтдыр ки, евлидирләр. О, артыг әринин пулу неҹә хәрҹләмәјә даир фикрини билир. Буна ҝөрә дә баша дүшүр ки, ајаггабыны алса, әри нә дејәҹәк. Буна бәнзәр тәрздә биз дә Јеһованын дүшүнҹәси вә ишләри илә таныш олдугҹа Онун мүхтәлиф вәзијјәтләрдә биздән неҹә давранмағы ҝөзләдијини даһа јахшы баша дүшәҹәјик.\nЈЕҺОВАНЫН НӘ ДҮШҮНДҮЈҮНҮ НЕҸӘ МҮӘЈЈӘН ЕДӘ БИЛӘРИК?\n11. Мүгәддәс Китабы охујаркән вә арашдыраркән өзүмүзә һансы суаллары верә биләрик? (« Аллаһын Кәламыны мүталиә едәркән дүшүнүн» адлы чәрчивәјә бахын.)\n11 Јеһованын дүшүнҹә тәрзи илә таныш олмаг үчүн мүталиәјә сон дәрәҹә ҹидди јанашмалыјыг. Аллаһын Кәламыны охујуб арашдыранда өзүмүздән соруша биләрик: «Бу материалдан Јеһова, Онун адил јоллары вә дүшүнҹәси һагда нә өјрәндим?» Давуд кими, биз дә Јеһовадан хаһиш етмәлијик ки, Ону јахындан танымаға бизә көмәк етсин. Давуд јазмышды: «Мәнә јолларыны ҝөстәр, еј Јеһова, мәнә јолларыны өјрәт. Мәни һагг јолунда јерит, мәнә тәлим вер, еј Аллаһым, Сәнсән хиласкарым. Әлим һәр заман Сәнин әтәјиндәдир» (Зәб. 25:4, 5). Мүгәддәс Китабдан охудуғунуз парчанын үзәриндә дүшүнәндә өзүнүзә бу кими суаллары верин: «Бу охудугларымы аиләдә неҹә тәтбиг едә биләрәм? Башга һарада бунлары тәтбиг едә биләрәм? Евдә? Ишдә? Мәктәбдә? Хидмәтдә?» Охудуғумузу һарада тәтбиг едәҹәјимизи мүәјјән етдикдән сонра ону неҹә тәтбиг едәҹәјимизи баша дүшмәк асан олаҹаг.\n12. Нәшрләримиз вә јығынҹаг ҝөрүшләри Јеһованын мүхтәлиф мәсәләләрә даир фикрини өјрәнмәјә неҹә көмәк едир?\n12 Јеһованын дүшүнҹәсинә јахындан бәләд олмағын бир јолу тәшкилатын Мүгәддәс Китаба әсасланан рәһбәрлијинә диггәт јетирмәкдир. Мәсәлән, гәрар вермәли оланда «Ҝөзәтчи Гүлләси нәшрләринин индекси» вә «Јеһованын Шаһидләринин нәшрләри үзрә ахтарыш» вәсаитләринин көмәјилә Јеһованын нә фикирләшдијини анлаја биләрик. Биз һәмчинин јығынҹаг ҝөрүшләринә диггәтлә гулаг асыб, орада иштирак етмәклә дә бөјүк фајда әлдә едирик. Өјрәндикләримиз барәдә фикирләшсәк, Јеһованын дүшүнҹәсини даһа јахшы анлајаҹаг вә Онун дүшүнҹә тәрзини мәнимсәјәҹәјик. Руһән гидаланмағымыз үчүн Јеһованын тәгдим етдији васитәләрдән там јарарлансаг, Онун јолларына ҝетдикҹә даһа јахшы бәләд олаҹағыг. Бунун сајәсиндә, сәмави Атамызын разы галыб хејир-дуа верәҹәји гәрарлар гәбул едәҹәјик.\nГОЈ ГӘРАРЛАРЫНЫЗДА ЈЕҺОВАНЫН ДҮШҮНҸӘСИ ӘКС ОЛУНСУН!\n13. Јеһованын нә дүшүндүјүнү ҝөтүр-гој едәндә неҹә мүдрик гәрар верә биләрик? Нүмунә чәкин.\n13 Ҝәлин бир нүмунәјә бахаг вә ҝөрәк Јеһованын дүшүнҹәсинә бәләд олмаг бизә мүдрик гәрарлар вермәјә неҹә көмәк едә биләр. Падшаһлығын мүждәчиси кими, ола билсин, сиз өнҹүлләрин сырасына гошулмаг истәјирсиниз. Бу арзунузу һәјата кечирмәк үчүн һәјатынызы садәләшдирмәјә башлајырсыныз. Ејни заманда нараһат олурсунуз ки, ҝөрәсән, гәнаәт едә-едә јашамаг сизи севинҹдән мәһрум етмәјәҹәк. Сөзсүз ки, Мүгәддәс Китабда белә бир әмр јохдур ки, һамы өнҹүл олмалыдыр. Биз ади тәблиғчи кими Јеһоваја сәдагәтлә хидмәтимизи давам етдирә биләрик. Лакин Иса Мәсиһ вәд етмишди ки, Падшаһлыг уғрунда гурбанлар верәнләр бунун әвәзини артыгламасыјла алаҹаглар. (Лука 18:29, 30 ајәләрини охујун.) Бундан әлавә, Мүгәддәс Јазылардан өјрәнирик ки, Јеһоваја мәдһләрдән көнүллү тәгдимәләр ҝәтирәндә вә һәгиги ибадәтин ирәлиләмәси үчүн көнүл хошлуғу илә әлимиздән ҝәләни едәндә бу, Она хош ҝедир (Зәб. 119:108; 2 Кор. 9:7). Мәсәләјә бу тәрәфдән баханда вә дуа едиб Јеһовадан рәһбәрлик истәјәндә Онун дүшүнҹәсини гавраја биләрик. Бу фикирләрин үзәриндә дүшүнәндә биз өз вәзијјәтимиз үчүн әлверишли гәрар гәбул едәҹәјик. Сәмави Атамыз да ишимизи аванд едәҹәк.\n14. Мүәјјән ҝејим тәрзинин Јеһоваја мәгбул олуб-олмадығыны неҹә билә биләрик?\n14 Башга бир нүмунәјә бахаг. Тутаг ки, сизин һансыса ҝејим тәрзиндән хошунуз ҝәлир. Амма билирсиниз ки, елә ҝејинсәниз, јығынҹагда бәзи баҹы-гардашларын виҹданына пис тәсир едәҹәк. Диҝәр тәрәфдән, Мүгәддәс Китабда бу ҹүр ҝејинмәји гадаған едән һеч бир ганун јохдур. Бәс Јеһова бу вәзијјәт барәдә нә фикирләшир? Һәвари Булус белә бир мәсләһәт вермишди: «Ејнилә гадынлар да өзләрини ҹүрбәҹүр сач дүзүмү, гызыл, мирвари, јахуд баһалы либасларла јох, ләјагәтли ҝејимлә, абыр-һәја илә, ағыл-камалла бәзәсинләр, мөмин олдугларыны иддиа едән гадынлара јарашан тәрздә, јахшы ишләрлә өзләринә зинәт версинләр» (1 Тим. 2:9, 10). Сөзсүз ки, бу мәсләһәт мәсиһи кишиләрә дә аиддир. Јеһованын садиг хидмәтчиси кими, биз јалныз өз истәкләримизи дүшүнмәмәлијик, ҝејим-кеҹимимизин башгаларына неҹә тәсир едәҹәјини дә фикирләшмәлијик. Абыр-һәјадан ирәли ҝәләрәк биз башгаларынын ҝејимимиз барәдә нә дүшүнәҹәјини нәзәрә алмалыјыг. Иман баҹы-гардашларымыза мәһәббәт исә бизи тәшвиг етмәлидир ки, ҝејимимизлә онлары инҹитмәјәк (1 Кор. 10:23, 24; Филип. 3:17). Мүгәддәс Јазыларда дејиләнләри јадымызда сахласаг, Јеһованын бу мәсәләјә бахышыны дәрк едәҹәјик вә Ону разы салан гәрарлар верәҹәјик.\n15, 16. а) Әхлагсыз шејләр барәдә дүшүнмәјә давам етсәк, Јеһова нә һисс едәр? б) Әјләнҹә сечәркән Јеһоваја нәјин мәгбул олдуғуну неҹә мүәјјән едә биләрик? в) Мүһүм гәрарлары неҹә вермәк лазымдыр?\n15 Мүгәддәс Китабда дејилир ки, инсанлар пис ишләр ҝөрәндә вә үрәкләриндәки фикирләр вә нијјәтләр анҹаг пислијә мејилли оланда Јеһова чох кәдәрләнир. (Јарадылыш 6:5, 6 ајәләрини охујун.) Бундан баша дүшүрүк ки, әхлагсыз сәһнәләри фикриндә ҹанландырмаг дүзҝүн дејил, чүнки бу, Мүгәддәс Јазыларда мүһакимә олунан ағыр ҝүнаһа апарыб чыхара биләр. Һәмчинин бу ҹүр фикирләр Јеһованын дүшүнҹәси илә гәтијјән узлашмыр. Мүгәддәс Китабда јазылыб: «Јухарыдан назил олан һикмәт илк нөвбәдә сафдыр, сонра сүлһпәрвәр, мүлајим, итаәткардыр, мәрһәмәтли вә фајдалы бәһрәләрлә долудур. Ајры-сечкиликдән, ријакарлыгдан узагдыр» (Јаг. 3:17). Буну биләрәк биз натәмиз фикирләр вә арзулар ојадан әјләнҹәләри рәдд етмәлијик. Јеһованын дүшүнҹәсини дәрк едән мәсиһи һәр дәфә башгаларындан сорушмајаҹаг ки, Онун бәјәнмәдији әмәлләр тәсвир олунан китаблары охумаг, филмләрә бахмаг, ојунлары ојнамаг олар, ја олмаз. Аллаһын белә мәсәләләрә даир фикри Онун Кәламында ачыг-ајдын гејд олунуб.\n16 Бир чох мәсәләләрлә бағлы мүхтәлиф ҹүр гәрар гәбул етмәк олар вә бу гәрарларын һамысы Јеһованы разы салар. Лакин ҹидди гәрарлар верәркән бәзән ағсаггалларла вә ја јеткин мәсиһиләрлә мәсләһәтләшмәк јахшы оларды (Тит. 2:3—5; Јаг. 5:13—15). Сөзсүз ки, башгаларындан бизим јеримизә гәрар вермәји хаһиш етмәк дүзҝүн олмаз. Мәсиһи ағлыны ишләтмәји өјрәнмәлидир (Ибр. 5:14). Һәр биримиз һәвари Булусун сөзләринә ујғун давранмалыјыг: «Һәр кәс өз мәсулијјәт јүкүнү дашыјаҹаг» (Гал. 6:5).\n17. Јеһова Аллаһа мәгбул гәрарлар вермәјин бизә һансы фајдасы олаҹаг?\n17 Јеһованын дүшүнҹәсинә ујғун гәрарлар гәбул едәндә Она јахынлашырыг (Јаг. 4:8). Онун рәғбәтини вә хејир-дуасыны газанырыг. Бу исә бизим сәмави Атамыза иманымызы мөһкәмләндирир. Буна ҝөрә дә ҝәлин Мүгәддәс Китабын ганун вә принсипләрини рәһбәр тутаг, ахы онларда Јеһованын бахышы әкс олунуб. Сөзсүз ки, биз Јеһова һаггында һәмишә јени нәсә өјрәнәҹәјик (Әјј. 26:14). Анҹаг чалышсаг, артыг индидән һикмәтә, дәрракәјә, бәсирәтә јијәләниб мүдрик гәрарлар верә биләрик (Мәс. 2:1—5). Гејри-камил инсанын фикирләри вә планлары ҝәлди-ҝедәрдир, анҹаг мәзмурчу демишкән, «Јеһованын гәрарлары... әбәди дурар, гәлбинин дүшүнҹәләри нәсилдән-нәслә јашар» (Зәб. 33:11). Бәли, фикирләримиз вә әмәлләримиз һикмәт саһиби Јеһова Аллаһын дүшүнҹәсинә ујғун ҝәләндә биз ән јахшы гәрарлары верәҹәјик.\nАЛЛАҺЫН КӘЛАМЫНЫ МҮТАЛИӘ ЕДӘРКӘН ДҮШҮНҮН\nБурадан Јеһованын адил јоллары барәдә нә өјрәнирәм? (Зәб. 25:4).\nОхудуғуму неҹә тәтбиг едә биләрәм?


Q=5	C=1	SS=1	LS=3	PS=0	DC=0	LC=0	SD=0	BS=1	G0=45	G1=37	G2=16	DLID=az_RU	BODY=Тәһлүкәли дөврдә јашамаг нараһатчылығы\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Кирибати Конго Литва Македонија Малта Мјанма Нидерланд Норвеч Тувалу Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ачоли ајмара батак (тоба) бенгал болгар варај га газах ган гарифуна гуарани гуахиро гуҹарат гырғыз дхолуо еве ермәни естон ефик зулу ибан ибо иврит илок инҝилис испан италјан какчикел каннада каонде карен (сго) каталан кечуа (Боливија) кикамба киконго кикујју килуба кимбунду кинјаруанда кирунди кисонге кисси кичуа (Имбабура) кореја коса крио ламба латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар монгол море науатл (Хуастека) нгабар ндебеле (Зимбабве) нзема нјанека олу конзо оромо осетин папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан сепеди серб серб (латын) сесуто (Лесото) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тигре тлапанек ток-писин тотонак тохолабал тсонга тумбука түрк умбунду урду фарс фин франсыз хорват чех чибемба чилуба чинјанја читонга читонга (Малави) чичева чокве чол шона јао јапон јоруба јунан ҝүрҹү Һаити креолу һилигајнон һинд әрәб\nҮЗ ГАБЫҒЫНДАКЫ МӨВЗУ НАРАҺАТЧЫЛЫГЛАР ВӘ ОНЛАРЫН ҺӘЛЛЫ\nАлона бөлүшүр: «Һәјәҹан тәбили чалынанда үрәјим тез-тез дөјүнмәјә башлады. Мән дәрһал бомба сығынаҹағына гачдым. Анҹаг орада да горху һисси мәни раһат гојмурду. Ән дәһшәтлиси исә ҝизләнмәјә јер тапмајанда олур. Бир дәфә мән күчәдә ҝедәркән һәјәҹан тәбили чалынды вә мән ағламаға башладым, аз галырды нәфәсим кәсилсин. Нечә саатдан сонра өзүмә ҝәлә билдим. Сонра јенидән һәјәҹан тәбили чалынды».\nМүһарибә үзләшдијимиз тәһлүкәләрдән јалныз биридир. Мисал үчүн, кимисә өзүнүн вә ја доғмаларынын өлүмҹүл хәстәлијә тутулмасы хәбәри шока салыр. Кимиси исә сабаһкы ҝүнә ҝөрә фикир чәкир: «Ҝөрәсән, ушагларымыз, нәвәләримиз еколоҝијанын чиркләндији, иглимин дәјишдији, мүһарибәнин, ҹинајәтин, епидемијаларын олдуғу бир мүһитдә јашајаҹаг?» Бәс биз бу ҹүр нараһатчылыглардан неҹә узаг ола биләрик?\nБу ҹүр шејләрин баш вердијини билән узагҝөрән инсан бәланы дујуб ҝизләнәр (Мәсәлләр 27:12). Биз физики сағламлығымызы горумаға чалышдығымыз кими, әгли вә емосионал сағламлығымызын да гејдинә галмалыјыг. Горхунҹ ҝөрүнтүләрлә долу зоракы әјләнҹәләр вә һәтта хәбәрләр һәм бизим, һәм дә өвладларымызын нараһатчылығыны артырыр. Әҝәр биз белә ҝөрүнтүләрә бахмырыгса, бу о демәк дејил ки, биз ҝерчәкликләрдән ҝизләнирик. Садәҹә Аллаһ бејнимизи пис шејләрлә долдурмаг үчүн јаратмајыб. Әксинә, биз «доғру,.. салеһ, пак, севилмәли... нә варса» онлар барәдә дүшүнмәлијик. «Сүлһ Аллаһы» да, өз нөвбәсиндә, бизә гәлб раһатлығы верәҹәк вә бизи нараһатчылыгдан узаг едәҹәк (Филиппилиләрә 4:8, 9).\nӘсил иман нараһатчылығын өһдәсиндән ҝәлмәјә көмәк едир. Мүгәддәс Китаб бизи «дуаја һәмишә өнәм» вермәјә чағырыр (1 Бутрус 4:7). Өз вәзијјәтимиздән ән дүзҝүн шәкилдә истифадә етмәк үчүн дуада Аллаһдан көмәк, һикмәт, ҹәсарәт диләмәли вә әмин олмалыјыг ки, О, «һәр бир диләјимизи» ешидир (1 Јәһја 5:15).\nҺәјат јолдашы Ави илә\nАллаһын Кәламында дејилир ки, «бу дүнјанын һөкмдары» Аллаһ јох, Шејтандыр вә «бүтүн дүнја... Шәририн әлиндәдир» (Јәһја 12:31; 1 Јәһја 5:19). Буна ҝөрә дә Иса пејғәмбәр давамчыларына «бизи Шәрирдән хилас ет» дејә дуа етмәји өјрәдәндә мүҹәррәд бир варлыгдан сөз ачмырды (Мәтта 6:13). Алона дејир: «Һәр дәфә һәјәҹан тәбили чалынанда дуа едирәм ки, Јеһова Аллаһ өзүмү әлә алмаға көмәк етсин. Јолдашым да белә анларда мәнә зәнҝ едир вә биз бирликдә дуа едирик. Дуанын, һәгигәтән дә, бөјүк көмәји дәјир». Мүгәддәс Китабда јазылдығы кими, «Јеһова Ону чағыранлара, Ону сәмими-гәлбдән чағыранлара јахындыр» (Зәбур 145:18).\nИса пејғәмбәр һәмчинин «гој Падшаһлығын ҝәлсин» дејә дуа етмәји өјрәтмишди (Мәтта 6:10). Аллаһын Падшаһлығы бизи нараһат едән бүтүн шејләри арадан галдыраҹаг. Аллаһ «сүлһ әмири» Иса пејғәмбәрин әли илә «јерин бир уҹундан о бири уҹунадәк дөјүшләри» кәсәҹәк (Әшија 9:6; Зәбур 46:9). «[Аллаһ] чох үммәтләр арасында һаким олаҹаг... Халг халгын үстүнә гылынҹ галдырмајаҹаг, артыг мүһарибә етмәји өјрәнмәјәҹәкләр... Онлары горхудан олмајаҹаг» (Микә 4:3, 4). Хошбәхт аиләләр «евләр тикиб ичиндә јашајаҹаг, үзүм бағлары салыб барыны јејәҹәк» (Әшија 65:21). «Һеч бир сакин “хәстәјәм” демәјәҹәк» (Әшија 33:24).\nБу ҝүн нә гәдәр еһтијатлы давранырыгса давранаг, јенә дә тәсадүфләрдән вә ја јанлыш вахтда јанлыш јердә олмагдан сығорталанмамышыг (Ваиз 9:11). Әсрләр боју јахшы инсанлар мүһарибәләрин, зоракылыгларын вә хәстәликләрин гурбаны олуб. Бәс бу ҝүнаһсыз инсанларын һәјаты бунунла битдими?\nСајы јалныз Аллаһа мәлум олан милјонларла өлән инсанлар јенидән јашајаҹаг. Һәлә ки онлар өлүм јухусундадырлар. «Гәбирләрдә оланларын һамысы» дириләҹәкләри ҝүнә гәдәр Аллаһын мүкәммәл јаддашында галаҹаглар (Јәһја 5:28, 29). Мүгәддәс Китаб дирилмәјә олан үмидимизи мөһкәмләндирир: «Биз һәјатымызы бу үмидә бағламышыг. Бу үмид бизим үчүн мөһкәм вә сарсылмаз ҝәми лөвбәри кимидир» (Ибраниләрә 6:19). Аллаһ Иса Мәсиһи «дирилтмәклә һамыја зәманәт вериб» (Һәвариләрин ишләри 17:31).\nҺәләлик исә һамы, һәтта Аллаһын салеһ бәндәләри белә, нараһатчылыг кечирир. Пол, Ҹанет вә Алона практики аддымлар атмағын, Аллаһа дуа васитәсилә јахынлашмағын, Онун вәдләринә иманларыны мөһкәмләндирмәјин сајәсиндә нараһатчылыгларынын өһдәсиндән мүвәффәгијјәтлә ҝәлирләр. Гој үмид мәнбәји олан Аллаһ Она олан етибарыныз сајәсиндә сизин дә үрәјинизи севинҹ вә сүлһлә долдурсун (Ромалылара 15:13).\nБәлкә, һәким көмәји лазымдыр?\nӘҝәр практики аддымлар атандан сонра да нараһатчылыглар сизи раһат јашамаға гојмурса, онда јахшы олар ки, һәкимә мүраҹиәт едәсиниз. Нараһатчылығыныз проблем вә ја стресслә мүгајисәдә һәддән артыг чохдурса, демәли, вәзијјәт ҹиддидир. Ола билсин, һәким илк өнҹә сизи мүајинә едәҹәк. Чүнки бәзән нараһатчылыг кечирмәјинизә сәбәб сәһһәтиниздәки проблем ола биләр. Мүајинәдән сонра һәким мүалиҹә алмағы мәсләһәт ҝөрә биләр *.\n^ абз. 16 Бу журнал конкрет һансыса бир мүалиҹәни төвсијә етмир. Јеһованын Шаһидләри әмин олмалыдырлар ки, сечдикләри мүалиҹә Мүгәддәс Китаб принсипләринә зидд ҝетмир. Һәмчинин www.jw.org сајтында јерләшән «Ојанын!» журналынын 2012-ҹи ил март сајындакы «Ҝүҹлү нараһатчылыг кечирәнләрә неҹә көмәк етмәк олар?» адлы (түрк./рус.) мәгаләјә дә бахын.\nЈер үзүндә сүлһ неҹә бәргәрар олаҹаг?\nАллаһын Өз Падшаһлығы васитәсилә бүтүн дүнјада сүлһү бәргәрар едәҹәјинә даир вердији вәди неҹә һәјата кечирәҹәји барәдә өјрәнин.


Q=8	C=0	SS=2	LS=2	PS=5	DC=0	LC=0	SD=0	BS=1	G0=35	G1=24	G2=10	DLID=az_RU	BODY=Јушә 9 | Онлајн Мүгәддәс Китаб | Јени дүнја тәрҹүмәси\nФәрасәтли ҝибјонлулар сүлһ истәјирләр (1—15)\nҜибјонлуларын фәндинин үстү ачылыр (16—21)\nҜибјонлулар одун јараҹаг, су чәкәҹәкләр (22—27)\n9 Иорданын гәрбиндә+ — дағлыг бөлҝәдә, Шәфлада, Бөјүк дәниз*+ саһилиндә вә Ливанын гаршысында јашајан бүтүн падшаһлар — һет, амори, кәнани, фәризи, һиви вә јәбуси+ падшаһлары баш верән вагиәни ешидәндә 2 Јушәјә вә исраиллиләрә гаршы чыхмаг үчүн иттифаг бағладылар.+ 3 Ҝибјон+ әһалиси дә Јушәнин Әриһа+ вә Ај+ шәһәрләринә нә етдијиндән хәбәр тутду. 4 Онлар ағыллы тәрпәндиләр. Азугәләрини көһнә-јыртыг һејбәләрә јығдылар вә јыртыглары јаманмыш шәраб тулуглары илә бирликдә улаглара јүкләдиләр. 5 Ајагларына көһнә-күрүш, јаманмыш сәндәлләр, әјинләринә сүзүлмүш палтар ҝејиндиләр. Ҝөтүрдүкләри чөрәкләр елә гуру иди ки, овхаланырды. 6 Онлар Ҝилгалдакы дүшәрҝәјә+, Јушәнин јанына ҝәлдиләр. Она вә исраиллиләрә дедиләр: «Биз узаг бир дијардан ҝәлмишик. Бизимлә әһд кәсин». 7 Амма Исраил кишиләри һивиләрә+ сөјләдиләр: «Сизинлә неҹә әһд кәсәк?+ Бәлкә, бураларда јашајырсыныз?» 8 Онлар Јушәјә: «Биз сәнин гулунуг», — дедиләр. Јушә сорушду: «Кимсиниз? Һарадан ҝәлмисиниз?» 9 Онлар ҹаваб вердиләр: «Биз гулларыны узаг дијардан+ бура ҝәтирән сәнин Аллаһын Јеһованын адыдыр. Онун шан-шөһрәти, Мисирдә етдији ишләрин сорағы гулағымыза чатыб.+ 10 Иорданын о тајындакы* амориләрин ики падшаһынын, Һәшбун падшаһы Сиһунун+ вә тахты Әштәрутда олан Башан падшаһы Огун+ башына нә ҝәтирдијиндән хәбәримиз вар. 11 Буна ҝөрә елимизин ағсаггаллары вә сојдашларымыз тапшырдылар ки, јола азугә ҝөтүрүб сизин гаршыныза чыхаг вә сизә: “Гулунузуг+, бизимлә әһд кәсин”,+ — дејәк. 12 Евдән чыханда јемәјә ҝөтүрдүјүмүз бу чөрәкләр исти иди. Амма бахын, инди һамысы гупгурудур, овхаланыр.+ 13 Тулуглары шәрабла долдуранда тәзә идиләр, амма инди партлајыблар.+ Сәфәримиз узун чәкдијиндән палтарымыз да, сәндәлләримиз дә көһнәлиб». 14 Онда исраиллиләр азугәдән бир аз ҝөтүрүб јохладылар. Амма Јеһовадан мәсләһәт алмадылар.+ 15 Јушә онларла сүлһ бағлады+ вә сөз верди ки, онларын ҹанына дәјмәјәҹәк. Халгын башчылары да анд ичиб сөз вердиләр.+ 16 Әһд кәсиләндән үч ҝүн сонра исраиллиләр хәбәр тутдулар ки, сән демә, бу адамлар јахынлыгда, гоншу мәмләкәтдә јашајырлар. 17 Исраиллиләр јола чыхдылар вә үчүнҹү ҝүн онларын јашадығы шәһәрләрә — Ҝибјона+, Кәфирәјә, Биирота вә Кирјат-Јаримә+ ҝәлиб чатдылар. 18 Исраиллиләр онлара әл дәјмәдиләр, чүнки халгын башчылары Исраилин Аллаһы Јеһоваја анд ичиб+ онлара сөз вермишди. Буна ҝөрә бүтүн ҹамаат башчылардан ҝилеј-ҝүзар етмәјә башлады. 19 Башчылар халга дедиләр: «Биз онлара Исраилин Аллаһы Јеһованын ады илә анд ичмишик, онлара әл дәјә билмәрик. 20 Буна ҝөрә онлары сағ сахлајаг, јохса Аллаһын гәзәбинә туш ҝәләрик, чүнки анд ичмишик».+ 21 Сонра дедиләр: «Ҝәлин онлары сағ сахлајаг, гој онлар бүтүн иҹма үчүн одун јарсынлар вә су чәксинләр». Башчылар онлара буну вәд етмишди. 22 Јушә ҝибјонлулары чағырыб деди: «Нијә бизә кәләк ҝәлдиниз? Гоншулугда јашаја-јашаја нијә бизә “узаг дијардан ҝәлмишик” дединиз?»+ 23 Бу ҝүндән сизләр ләнәтлисиниз,+ даим көлә олаҹагсыныз. Аллаһымын еви үчүн одун јараҹагсыныз, су чәкәҹәксиниз». 24 Онлар Јушәјә дедиләр: «Бу гулларын ешитди ки, Аллаһын Јеһова гулу Мусаја бүтүн бу мәмләкәти сизә вермәји, әһалисини исә гырмағы әмр едиб.+ Одур ки, ҹанымыз үчүн горхдуг+ вә белә еләдик+. 25 Инди сәнин ихтијарындајыг, сәнә нә хошдурса, неҹә лазым билирсәнсә, елә дә елә». 26 Јушә белә еләди: онлары исраиллиләрин әлиндән гуртарды, гојмады ки, онлары өлдүрсүнләр. 27 Амма о ҝүн онлары иҹма+ үчүн вә Јеһованын сечәҹәји+ јердәки гурбанҝаһ үчүн одун јаран, су чәкән тәјин етди. Онлар бу ҝүнә гәдәр бу иши ҝөрүрләр.+\n^ Јәни шәрг тәрәфиндәки.


Q=4	C=4	SS=0	LS=0	PS=0	DC=0	LC=0	SD=0	BS=16	G0=159	G1=74	G2=33	DLID=az_RU	BODY=Nur-az.com - Ајәтуллаһ Ҹәннәтинин дүлҝәр оғлу\nАјәтуллаһ Ҹәннәтинин дүлҝәр оғлу\nАта өлкәнин биринҹи трибунасы, оғул дүлҝәр дәзҝаһы архасында!\nОнун заһири ҝөркәми, сәси дә атасыны хатырладыр. Санки Ајәтуллаһ Әһмәд Ҹәннәти 30 ил ҝәнҹләшиб. Ајәтуллаһ Ҹәннәтинин Меһр Информасија Аҝентлијинин һәмсөһбәти олан оғлу Һәсәнин әлләри ити ишләјир. О атасы һаггында данышаркән “Һаҹы Аға” дејир, гардашыны “Әли Аға” кими јада салыр.Â\nİсфаһанын Ладан (Ладун) мәнтәгәсиндә Һәсән Ҹәннәтини танымајан јохдур, әксәријјәт она диггәт ајырыр. Биз Һәсән Ҹәннәти илә сөһбәт үчүн онун үнваныны сорушанда бир ҝәнҹ астадан деди: “Мән еви ҝөстәриб гачаҹағам, сонрасы өз ишиниздир!” Кәрпич үзлүклү икимәртәбәли садә евин бир тәрәфи һәлә дә үзләнмәмиш галыб. Һәсәнин емалатханасы илә еви арасында ики күчәлик фасилә вар. Әввәлләр бир нечә дәфә ҹәһд етсәк дә ҝөрүш алынмамышды.\nЕмалатхананын гапысына бөјүк һәрфләрлә телефон нөмрәсини јазмышды. Зәнҝ вурдуг, ҹаваб верди. Дүлҝәрлик иши ардынҹа Гума ҝетмишди. Бир һәфтә сонра Гумдан гајыдаҹагды. Гајыдандан сонра үчүн вахт алдыг. Әввәлҹә мүсаһибә вермәк истәмирди. Бир јолла разы салдыг. Елә емалатханада әјләшиб сөһбәтләшдик.Â\nБәли, онун заһири ҝөркәми атасыны чох хатырладыр. Ајәтуллаһ Ҹәннәтинин ҝәнҹлији јада дүшүр. Сөһбәтин әввәлиндә билдирди ки, бу ҝүнләрдә Һаҹы Ағанын (Ајәтуллаһ Ҹәннәтинин) дајысынын вәфат илдөнүмүдүр. Һәмин шәхс 95 јашында дүнјасыны дәјишиб. Сөһбәтин әввәлиндә гапы ағзында дајанмыш машыны ҝөстәриб дејир ки, јениҹә алмышам. Әввәлки машыныны оғурлајыблар, бу һадисә Теһрана бир нечә ҝүнлүк сәфәри заманы баш вериб. Һәсән чох садә вә сәмими данышыр. О гәдәр сәмими данышыр ки, суала јер галмыр. Бизимсә она Иран Ислам Ҹүмһуријјәтиндә мүһүм мәсулијјәтләр дашымыш, һазырда Теһранын мүвәггәти имам-ҹүмәси олан атасы Ајәтуллаһ Ҹәннәти, Иршад (Мәдәнијјәт) назири олан гардашы Әли Ҹәннәти һаггында суалларымыз вар. О исә белә рәсми мөвзулара мараг ҝөстәрмир.Â\nСуал: Бир һәфтәдир емалатхананызын гапысы бағлыдыр.Â\nҸаваб: Бәли, Гума ҝетмишдим, Исфаһанда дејилдим. Үзр истәјирәм ки, емалатханада да сәлигәсизликдир. Гумда олдум, ишләрим бир аз јубаныб.Â\nСуал: Гума зијарәтә ҝетмишдиниз?\nҸаваб: Хејр. Гумда дүлҝәр иши варды, һәмин иши ҝөрмәк үчүн ҝетмишдим.Â\nСуал: Гумда дүлҝәрлик иши?Â\nҸаваб: Бәли, Гумда бир нечә сифаришим варды, һәмин сифаришләри јеринә јетирдим.Â\nСуал: Танышлар иди?\nҸаваб: Бәли, мәни таныјырлар, сифаришләрим олур.Â\nСуал: Гумдан башга һаралардан сифаришләриниз олур?\nҸаваб: Теһрандан сифаришләрим олур.Â\nСуал: Тәәҹҹүб етмирләр ки, Ајәтуллаһ Ҹәннәтинин оғлу ҹамаатын евиндә дүлҝәрлик едир?\nҸаваб: Бәзиләри ким олдуғуму биләндә буна инанмаг истәмир. Јахшысы будур ки, елә инанмасынлар.Â\nСуал: Јәни инанмырлар ки, али рүтбәли мәсулун оғлу садә халг кими јашајыр?\nҸаваб: Олсун ки, бөјүк адамларын өвладларыны башга шәкилдә ҝөрүбләр. Биз бу ишимизлә һәмин карвандан ҝери галмышыг. (Буну зарафатла дејир вә ҝүлүмсәјир). Әлһәмдулиллаһ, јүз мин дәфә шүкүр олсун ки, бу ишлә мәшғулам.Â\nСуал: Сиз јашда бөјүксүнүз, јохса Әли Ҹәннәти?\nҸаваб: Әли Аға.\nСуал: Нечә јаш?\nҸаваб: Тәгрибән 1 јаш.\nСуал: Бир-биринизлә әлагәниз вармы?\nҸаваб: Нә вахт Исфаһана ҝәлсәләр, ја биз Теһрана ҝетсәк ҝөрүшүрүк. Илдә бир нечә дәфә белә ҝөрүшүмүз олур.Â\nСуал: Елә бу гәдәр?\nҸаваб: Ахы о мәшғулдур, мән дә ишсиз дејиләм.Â\nСуал: Һансы илдә доғулмусунуз?Â\nҸаваб: 1329-ҹу ил.\nСуал: Демәк 64-65 јашыныз вар. Бу мәһәлләнин ады нәдир?Â\nҸаваб: Бу мәһәлләјә Ладан дејирләр.Â\nСуал: Ладан Хомејнишәһрә аиддир?Â\nҸаваб: Гәдимдә Хомејнишәһрә аид иди. Ингилаб илләриндә Исфаһан әразисинә дахил едилиб.\nСуал: Бурада “Молла Һашим Ҹәннәтинин китабханасы” таблосу вурулуб. Сизин онунла нә әлагәниз вар?\nҸаваб: Мән Молла Һашимин нәвәсијәм. Молла Һашим мәһәлләнин танынмыш руһаниси олуб. Һаҹы Ағанын атасы олуб. Узун илләрдир дүнјасыны дәјишиб.Â\nСуал: Ајәтуллаһ Ҹәннәти илә иши оланлар сизә мүраҹиәт едирми?Â\nҸаваб: Бәли. Чохлары мүраҹиәт едир. Бәзиләри дә мәктуб ҝәтирир. Мән дә ҝөрүшәндә хаһиш едирәм ки, имканы олан көмәји етсин, халгын мүшкүлү һәлл олсун.Â\nСуал: Мәсәлән, нә истәјирләр? Кредит истәјирләр?\nҸаваб: Борҹ истәјән дә олур. Даһа чох ишлә бағлы мүраҹиәт едирләр. Һаҹы Аға да әлиндән ҝәләни едир.Â\nСуал: Мәктублары өзүнүз шәхсән она верирсиниз?\nҸаваб: Бәли, о бизим мәнзилимизә ҝәлир, мән мәктублары она чатдырырам.Â\nСуал: Тез-тезми ҝәлир?Â\nҸаваб: Бәзән ајда, бәзән 2-3 ајда бир дәфә. Бу онун ишиндән аслыдыр. Бәзән Исфаһанда зәрури иши олур, бу ишләрә ҝөрә ҝәлир.Â\nСуал: Нә зәрури иши олур?\nҸаваб: Мәсҹид, китабхана, бу кими јерләрлә бағлы сәфәрләри олур.\nСуал: Бураја ҝәләндә сизин евиниздә галыр?\nСуал: Бәс сизин өзүнүз үчүн нә иш ҝөрүб? Мәсәлән кредит, ев тикмәк үчүн иҹазә...\nҸаваб: Белә шејләр олмајыб. Мән бир өмүр ев тикмәклә мәшғул олмушам. Бу еви өзүм тикмишәм. Еви бу вәзијјәтә ҝәтирәнә гәдәр чох әзијјәт чәкмишәм.Â\nСуал: Сизи дә инҹидән олур?\nҸаваб: Шәһәр Шурасы чох инҹитди. Бәлкә дә тикинти ишиндә ганунсузлуға јол вердијим үчүн белә едирләр.Â\nСуал: Еви нә вахт тикмисиниз?\nҸаваб: 25 ил өнҹә. Шәһәр Шурасы илә дава-далашым чох олуб. Һаҹи Аға хәбәр тутанда мәндән сәбәбини сорушду. Дедим ки, евин тикинтисиндә мүһәндис ирад тутуб. Һаҹы Аға деди нә үчүн белә едирсән? Мән дә ҹаваб вердим ки, әҝәр ирад варса, јолуну ҝөстәрсинләр. Мән нә етмәлијәм?! Шәһәр Шурасы мәндән шикајәт етмишди.Â\nСуал: Нә истәјирдиләр?\nҸаваб: Дар күчәләри ҝенишләндирмәк үчүн көһнә тикилиләр сөкүләндә һәјәтләр ҝери чәкилмәли, евләр архада тикилмәлидир. Мән һәјәти 15 метр ҝери чәкмишдим. Онлар исә дејирдиләр ки, бу аздыр. Мән хәбәрсиз олмушдум. Мәһкәмәјә чағырдылар, ҹәримәләдиләр. Нәһајәт, ҹәримә өдәјәндән сонра сәнәд вердиләр. Бу емалатхананы исә 10-12 ил олар тикмишәм. Бу дәфә диггәтли олдум ки, ганунсузлуға јол вермәјим, ҹәримә өдәмәли олмајым.Â\nСуал: Мәҝәр Шәһәр Шурасы сизин ким олдуғунузу билмир?\nҸаваб: Әввәлләр билмирдиләр, сонрадан хәбәр тутдулар. Амма онлар биләндә мән кимәм өзүм хәҹаләт чәкдим. Хәҹаләт чәкдим ки, нә үчүн тикинтидә ганунсузлуға јол вермишәм. Мән дә һамы кими гануна табе олмалыјам. Әлбәттә ки, онлар да халгы инҹитмәмәлидир. Әҝәр гануни иш ҝөрүрүксә, проблемлә растлашмамалыјыг.Â\nСуал: Атаныз сон илләрдә һансыса проблеминизин һәллинә көмәк ҝөстәриб?\nҸаваб: Гәтијјән. Бир мисал чәким. Мәним гызым Үрмијјә Университетинә гәбул олду. Ҝедиб-ҝәлмәк чох әзијјәт иди. Исфаһан Университетинә ҝәләмәсини истәјирдик. Һаҹы Аға хаһиш етсәјди, иш асанлыгла дүзәләрди. Амма мән истәмәдим. Өзүм ишин ардынҹа ҝетдим, чох әзијјәт чәкдим. Буна бахмајараг гызымы Исфаһан университетинә ҝәтирә билмәдим.Â\nСуал: Атанызын сөһбәтләринә гулаг асырсыныз?\nҸаваб: Ҹүмә намазындакы сөһбәтләрини динләјирәм. Тәкҹә онун јох, әксәр ағаларын сөһбәтләринә гулаг асырам.\nСуал: Назир гардашынызла марагланырсыныз?\nҸаваб: Хәбәрләр програмына баханда онун да һаггында ешидирәм.Â\nСуал: Әли Ағанын сон сөһбәтини динләдиниз?\nҸаваб: Јох, бир нечә ҝүн евдә олмадығымдан гулаг аса билмәдим.\nСуал: Гардашыныз бир назир олараг Фејсбукун филтер олунмасына гаршы чыхыр. Галмагаллы мөвзудур. Нә дүшүнүрсүнүз?\nҸаваб: Бир сөз дејә билмәрәм.Â\nСуал: Нечә гардаш, нечә баҹысыныз?\nҸаваб: Биз дөрд гардаш идик. Гардашым Һүсејн Халг Мүҹаһидләринин үзвү иди, ингилабын әввәлләриндә өлдүрүлдү. О бири гардашым Мәһәммәд Теһранда тәблиғат идарәсиндә ишләјир. Әввәлләр енержи мүәссисәләриндә чалышыб. 30 ил олар тәблиғат ишиндәдир. Әли Ағаны да ки, өзүнүз билирсиниз. Бир заман Хузистанын валиси олду, сонра Хорасана ҝетди. Бир мүддәт дә Иранын Күвејтдә сәфири олуб.Â\nСуал: Ајәтуллаһ Ҹәннәтинин гызы јохдур?\nҸаваб: Хејр. Баҹымыз олмајыб.Â\nСуал: Атанызын мүбаризә фәалијјәтләриндә иштиракыныз олуб?\nҸаваб: Чох аз. Ону хатырлајырам ки, чох әзијјәт чәкмишик. САВАК (шаһын тәһлүкәсизлик идарәси) тез-тез евимизә басгын едирди, гапыдан, дивардан, евин үстүндән ҝәлирдиләр. Халгы чох инҹидирдиләр.Â\nСуал: Исфаһанда, јохса Гумда?\nҸаваб: Исфаһанда. Һаҹы Ағанын атасы Молла Һашимин мәнзили бурада иди. Тез-тез Һүсејнин вә Әлинин далынҹа ҝәлирдиләр.Â\nСуал: Атанызын сорағына ҝәлмирдиләр?\nҸаваб: Атам Һәмәданда сүрҝүндә иди.\nСуал: Бу ҝет-ҝәлләрин сону нә олду?\nҸаваб: Һүсејни һәбс етдиләр. Амма Әлини тута билмәдиләр. Әли САВАК-ы алдадыб арадан чыхырды. Һүсејни исә һәбс етдиләр.Â\nСуал: Демәк, атанызла јанашы гардашларыныз да сијаси олуб.Â\nҸаваб: Бәли. Мән вә Мәһәммәд сијаси дејилдик.Â\nСуал: Һүсејнин өвлады јох иди?\nҸаваб: Бир оғлу варды, о да дүнјасыны дәјишди.Â\nСуал: Неҹә баш верди?\nҸаваб: Ады Мөһсин иди. Атасы өлдүрүләндән сонра Һаҹы Ағанын нәзарәти алтында иди. Бәсиҹ үзвү иди. Нөвбәдә олдуғу заман автомобил гәзасында дүнјасыны дәјишди. 15 јашы варды.\nСуал: Бәсиҹ дејәндә ајдын олур ки, ингилаби тәфәккүрлү олуб вә атасынын јох, бабасынын јолуну ҝедиб.\nҸаваб: Бәли. Чүнки Һаҹы Ағадан тәрбијә алмышды. Фәрасәтли ушаг иди. Бәсиҹин фәал үзвү иди.Â\nСуал: Неҹә олду ки, Ајәтуллаһ Ҹәннәтинин оғлу ата-бабасынын јолуну сечмәди?\nҸаваб: Әли Аға һөвзәдә олуб. 2 ил дә руһани либасы ҝејиниб. Амма САВАК-ын нәзарәти ҹидди олдуғундан, тез-тез Ливана, Суријаја ҝетдијиндән либасы чыхарды. Амма Гумда Һәггани мәдрәсәсиндә тәһсил алыб.Â\nСуал: Демәк, назир Әли Ҹәннәти әммамә гојуб?\nҸаваб: Бәли. Бөјүк истедады вар.Â\nСуал: Атанызын һаггында халг арасында зарафата јајылан месажлардан хәбәриниз вар?\nҸаваб: Белә зарафата месажлар чох ҝөрмүшәм. Ҝөзүмүз, гулағымыз өјрәшиб. Биз Һаҹы Ағаны үзбәүз ҝөрүрүк, месажа еһтијаҹ галмыр.Â\nСуал: Бу сизи нараһат етмир?\nҸаваб: Нараһат олсам да әлимдән нә ҝәлир?! Бу иши ҝөрәнләрлә давалашмаг олмаз ки. Әлбәттә ки, атам һаггында ширин зарафатлар да вар. Амма бәзиләри гәрәзлидир, дүшмәнҹәсинә јајылыр. Амма бир тәһәр јола вермәлијик.Â\nСуал: Адәтән бу месажларда атанызын узунөмүрлү олмасына зарафатла јанашылыр. Машаллаһ сиз дә 63 јашында чох гыврагсыныз.Â\nҸаваб: Бу биздә ирсидир. Бабам молла Һашим Ҹәннәти дә белә олуб.Â\nСуал: Атаныз јашына ҝөрә гыврагдыр.Â\nҸаваб: Әввәлләр чох зәиф иди. Әли Аға да зәиф иди.Â\nСуал: Доғрудан сиздә узун өмүрлүлүк ирсидир? Һаҹы Ағанын дајысы сон дөврләрдә вәфат етмәјибми?\nҸаваб: Бәли. 2 илдир дүнјасыны дәјишиб. Мәнимлә һәмкар иди. Гәдим дүлҝәрләрдән иди.Â\nСуал: Сизин белә гывраг, сағлам галмағынызын сәбәби нәдир?\nҸаваб: Мән вә атам бу бахымдан чох охшарыг. Амма сонрадан атамын әсәби зәифләди, тез-тез һирсләнәрди. Олсун ки, буна ҝөрә бир гәдәр зәифләди.Â\nСуал: Нә үчүн әсәбләшәрди?\nҸаваб: Сијаси мәсәләләрә ҝөрә. Ҝәрҝин ингилаб ҝүнләриндә әсәби олурду. Өлкәјә рәһбәрлик мәсулијјәтинин бир һиссәси дә онун үзәриндә иди. Бүтүн бош вахтыны китаб мүталиәсинә сәрф едирди.Â\nСуал: Инди неҹәдир? Гәзет охујурму?\nҸаваб: Даһа чох хәбәрләрә гулаг асыр. Бәзән гәзет дә охујур.Â\nСуал: Сизин евдә оланда ҝүн узуну нә ишлә мәшғул олур?\nҸаваб: О програмлы адамдыр, бу мәсәләјә чох диггәт ҝөстәрир. Әҝәр бир јердә ҝөрүшү варса бу ҝөрүш вахтында баш тутмалыдыр, јохса нараһат олур.Â\nСуал: Ҝөрүшләрдән башга нә иш ҝөрүр?\nҸаваб: Азандан габаг ојаныр, ҝеҹә намазы гылыр. Атасы да белә олуб. Ҝүн доған вахты 30-45 дәгигә јатыр. Ҝүн узуну ҝөрүш нәзәрдә тутулубса ҝөрүшә ҝедир. Она ҝәлән мәктублары охујур, арашдырыр. Ҝүнортадан сонра да 1 саат јатыр. Ҝеҹәләр исә јуху вахты саат 11-дир.\nСуал: Даһа чох халгла ҝөрүшүр, јохса мәсулларла?\nҸаваб: Һәм халгла, һәм дә мәсулларла ҝөрүшү олур. Мәһәллә адамларындан тутмуш Бәсиҹ үзвләринә гәдәр онун ҝөрүшүнә ҝәлир, мәсулларла да ҝөрүшү олур.Â\nСуал: Ушаг вахты атаныз сизи вурубму?\nҸаваб: Ушаг көтәкләнмәсә бөјүмәз ки! (зарафатла ҝүлүр) Амма о чох ҹазибәли олуб, бу ҝүн дә беләдир. Хошрәфтарлы олса да, биз һәмишә ондан чәкинмишик.Â\nСуал: Бири ишдән чыхарыланда сизә мүраҹиәт едирми ки, она көмәк едәсиниз?\nҸаваб: Белә шејләр олур. Амма мәним ишим өлү јумаг кимидир. Садәҹә сөзү Һаҹы Ағаја чатдырырам. О да һеч вахт бизим хаһишимизә ҝөрә иш ҝөрмәз. Садәҹә һәмин мәсәләни арашдырыр. Әҝәр һәмин адам һаглыдырса она көмәк едир, һагсызса әһәмијјәт вермир.Â\nСуал: Сизин сорағыныза хаһиш үчүн һаралардан ҝәлирләр?\nҸаваб: Адәтән Исфаһандан ҝәлирләр. Кәнардан ҝәлиб Һаҹы Ағанын өзү илә ҝөрүшәнләр олуб.\nСуал: Бир ширин хатирә данышардыныз.Â\nҸаваб: Һәјат башдан-баша хатирәдир. Аилә гурмағым, тәкликдән гуртармағым ширин хатирәләрдәндир. 22 јашында аилә гурмушам.Â\nСуал: Һәјат јолдашыны өзүнүз сечмисиниз?\nҸаваб: Бу мөвзу илә даһа чох бабам вә нәнәм марагланарды. Атам да мәсәләдән хәбәрдар иди. Мән дә демишдим ки, кими бәјәнсәниз сөзүм јохдур. Онлар да мәним үчүн бир һәјат јолдашы сечдиләр.Â\nСуал: Бир аҹы хатирә данышын.\nҸаваб: Ағыр ушаглыг гөврүнү һәмишә хатырлајырам.Â\nСуал: Нечә өвладыныз вар?\nҸаваб: Бир оғлум, беш гызым вар. Оғлум Гумда тәләбәдир, үч гызым аилә һәјаты гуруб, икиси евдәдир.Â\nСуал: Језнәләриниз нә ишлә мәшғулдур?\nҸаваб: Һәр үчү мүһәндисдир.Â\nСуал: Бүтүн аилә сон дәфә нә заман бир јерә јығышыб?\nҸаваб: Әли Ағанын өвладынын тоју оланда.Â\nСуал: Нә заман?\nҸаваб: 94-ҹү ил, бәһмән ајында. Илдә бир дәфә Теһрана ҝедиб ҝөрүшүрүк.Â\nСуал: Ајәтуллаһ Ҹәннәтинин аиләсиндә бајрам пајы вермәк әнәнәси вармы?\nҸаваб: Буна о гәдәр дә әһәмијјәт верилмир. Биздә бајрамлыг әсасән Гәдири-Хум вә Гурбан бајрамларында олур. Бунунла белә бајрам пајы мәсәләси Һаҹы Аға үчүн чох мүһүм дејил.\nСуал: Гардашыныз Назир Әли Ҹәннәтинин ишинә неҹә гијмәт верирсиниз?\nҸаваб: Мән онун иши барәдә о гәдәр дә мәлуматлы дејиләм. Јалныз хәбәрләр програмында ешидирәм.Â\nСуал: Халг сизә гардашыныздан данышырмы?\nҸаваб: Данышанлар олур. Бәзиләри тәнгид едир. Гәрәзли оланлар да вар.Â\nСуал: Демәк һәм тәриф, һәм дә тәнгид вар?\nСуал: Ибраһим Һатәмикијанын гардашыныз һаггында сөзләрини ешитмисиниз?\nҸаваб: Јох, сәфәрдә идим.Â\nСуал: Ајәтуллаһ Ҹәннәтинин, оғлу назир Әли илә мүнасибәти неҹәдир?\nСуал: Кәнардан баханда белә ҝөрүнүр ки, мүәјјән фикир ајрылыглары вар. Бу онларын ата-оғул әлагәсинә тәсир ҝөстәрирми?\nҸаваб: Бу барәдә мәлуматым јохдур.Â\nСуал: Һеч гардашынызла ҹәмијјәтин вәзијјәтиндән данышыб ниҝаранчылығынызы билдирмисиниз?\nҸаваб: Бу барәдә нә гардашым, нә дә атамла чох сөһбәт едирик.Â\nСуал: Бу баһалыгда, инфилјасија дөврүндә неҹә доланырсыныз?\nҸаваб: Биз бир иш ҝөрә билмәрик. Мәним фикримҹә, өлкә мәсуллары бунун гаршысыны алмалыдыр. Амма алмырлар. Мәсуллар өз ишини лазыми сәвијјәдә јеринә јетирмир.Â\nСуал: Баһалыгдан әзијјәт чәкирсинизми?\nҸаваб: Әлбәттә ки.Â\nСуал: Амма өлкәдә бир чох мәсулларын өвладлары мадди чәтинлик чәкмир, рифаһ ичиндә јашајыр.Â\nҸаваб: Мәним башгалары илә ишим јохдур. Өз ишимә бахыр, өз сөзүмү данышырам. Бизи ҝери чәкмәсинләр, ирәли апармаглары лазым дејил. Амма архамызҹа чох сөз данышырлар. Ҝөрдүјүнүз бу еви тикәндә бәзиләри дејирди ки, Ајәтуллаһ Ҹәннәтинин оғлу сарај тикир. Амма һамы ҝөрүб ки, бу садә еви һансы әзијјәтлә тикмишәм, уста-фәһләләрлә бирликдә ишләмишәм. Шаһ дөврүндә 15 метрлик бир мағаза иҹарәјә ҝөтүрмүшдүм. Ҝеҹә-ҝүндүз ишләјирдим. Инди дә ҝөрүрсүнүз ки, ишләјирәм.Â\nСуал: Далынызҹа нә данышырлар?\nҸаваб: Данышанлар олур. Бир мүһәндис ев тикдијими ешидиб еви ҝөрмәдән филанкәс сарај тикир демишди. Нәһајәт ҝәлиб өз ҝөзү илә ҝөрдү. Инанмырды ки, мән белә ев тикмишәм.Â\nСуал: Јахшы ки, машыныныз вар.Â\nҸаваб: Тәзәликҹә алмышам. Әввәлки машыны Теһранда оланда оғурладылар.Â\nСуал: Атаныз бир иш ҝөрмәди?\nҸаваб: Атам хәбәр тутду, амма нә едә биләрди? Мән дә башгалары кими ҝетдим полисә, шикајәт етдим. Амма машын тапылмады.Â


Q=8	C=4	SS=0	LS=4	PS=0	DC=0	LC=0	SD=0	BS=2	G0=13	G1=12	G2=6	DLID=az_RU	BODY=22 Јанвар 2022\nБу ҝүнүн уҹалығы вә әзизлији онун саһибинин бөјүклүјү вә әзизлији сәвијјәсиндәдир.\nКамил ариф Мирзә Ҹавад Аға Мәлики Тәбризи дәјәрли “Әл-Мурагибат” китабында һәзрәт Фатимә-Зәһранын (ә) мөвлуд ҝүнү мүнасибәтилә јазыр:\nШејх Мүфидин јаздығына әсасән, бу ҝүн (ҹәмадиус-сани ајынын ијирмиси) һәзрәт Фатимәнин (ә) виладәт ҝүнүдүр. Шејх Мүфид јазыр: “Бесәтдән ики ил сонра ҹәмадиус-сани ајынын ијирмисиндә һәзрәт Зәһра (ә) дүнјаја ҝәлди. Һәмин ҝүн мөминләрин бу мөвлуд мүнасибәтилә севинмәси, хејир ишләр ҝөрмәси вә сәдәгә вермәси мүстәһәбдир.”\nҺәзрәт Фатимәнин (ә) фәзиләтләри\nБу ҝүнүн уҹалығы вә әзизлији онун саһибинин бөјүклүјү вә әзизлији сәвијјәсиндәдир. Бу ҝүн Мүтәал Аллаһын, мүгәррәб мәләкләрин вә Аллаһын достларынын јанында чох әзиздир. Сәһиһ рәвајәтдә дејилир ки, Фатимә (ә) дүнја гадынларынын, Мәрјәм (ә) исә өз зәманәсинин гадынларынын ханымы иди. Беләликлә, онун Гуран-кәримдә доғручулуғу тәсдиг олунмуш һәзрәт Мәрјәмдән (ә) үстүнлүјү сүбута јетир. Үстәлик, бәзи бөјүк алимләр һәзрәт Фатимәнин (ә) бүтүн нәби вә мүрсәлләрдән үстүн олмасына әмин олублар. Бу мәсәләнин өзү һәзрәт үчүн даһа ајдын фәзиләтдир.\nБир сыра мөтәбәр рәвајәтләрә ҝөрә, бәзи фәзиләтләр јалныз һәзрәт Фатимәјә (ә) мәхсусдур. О ҹүмләдән, Пејғәмбәрин (с) вәфатындан сонра Ҹәбраил она дәјәрли Мүсһәфи ҝәтирмишдир вә Әмир әл-мөминин (ә) Ҹәбраилин ҝәтирдикләрини јазмышдыр. Бу Мүсһәф онун мәсум өвладларынын (ә) јанында әманәт олараг галмышдыр. Имам Садигдән (ә) нәгл олунан рәвајәтә ҝөрә Фатимәнин (ә) Мүсһәфиндә кечмишдә баш вермиш вә ҝәләҹәкдә баш верәҹәк һадисәләр мөвҹуддур.\nХүласә, онун фәзиләтләри барәдә шиә вә гејри-шиә һәдисчиләриндән чохлу рәвајәтләр нәгл олунмушдур. Онлары топласаг, нечә ҹилдлик бөјүк бир китаб јаранар. Бу мүхтәсәр мөвзуја сығмадығы үчүн бундан артыг гејд едә билмәдик. Гулағы илә ешитдикләрини бурахыб, ағлыны өзүнә рәһбәр тутан вә дәлил-сүбутлары арашдыран һәр бир кәс үчүн бу гәдәр бәс едәр.\nҺәзрәт Фатимәнин (ә) өз достларына вә өвладларынын достларына, һәтта достларынын достларына шәфаәт едәҹәјиндән башга бир фәзиләти олмасајды белә, јалныз бу фәзиләт онун һаггыны дәјәрләндирмәк вә шиәнин онун мөвлудуну өз ҝүҹү сәвијјәсиндә уҹа тутмасы үчүн кифајәт едәрди.\nБәндә бу әмәлләри јеринә јетирдикдән сонра өз нөгсанларына етираф етмәлидир. Чүнки бәзән бир һаггы јеринә јетирмәк үчүн ҝөрүлән ишләрдә нә гәдәр мүкәммәл олса да, јенә бәзи һаглары лајигинҹә јеринә јетирмәк мүмкүн дејил.\nҺәзрәт Фатимәнин (ә) мөвлуд ҝүнүнүн мүһүм әмәлләри\nҺәзрәт Фатимәнин (ә) виладәти ҝүнү о ханымы зијарәт етмәк, она салам вә салават охумаг, она зүлм едәнләрә ләнәт охумаг бәјәнилән ән өнәмли әмәлләрдәндир.\n1547 дәфә бахылыб


Q=6	C=4	SS=0	LS=2	PS=0	DC=0	LC=0	SD=0	BS=0	G0=43	G1=18	G2=10	DLID=az_RU	BODY=“Советски” һасарланды: Наразы сакинләр исә етиразларыны давам етдирирләр - Фотолар\n“Әввәлҹә сакинләрин һамысы деди ки, евләрини сатмајаҹаглар. Амма бир мүддәт сонра һамысы өз сөзүндән ваз кечди”.Â\nБу сөзләри мусават.ҹом-ун әмәкдашына “Советски” сакинләри дејиб.Â\nКечмиш “Советски”, индики Нәриманов проспектинин әтрафы һасарланыб. Сакинләрдән алдығымыз мәлумата ҝөрә, һасарланманын сәбәби һәмин евләрин сатылмасыдыр. Ады чәкилән әразидә олдуг. Һәгигәтән дә јолун сағ тәрәфи метал өртүклә сона гәдәр һасарланмышды.Â\nСакинләрдән алдығымыз мәлумата ҝөрә, һасарланан әразидә јашајанларын чоху иҹра органынын тәклиф етдији компенсасија илә разылашыблар. Буна ҝөрә дә, сөкүләҹәк әрази һасарланыб. Әразинин һасарланмасы Јасамал рајон Иҹра Һакимијјәтинин ҝөстәриши әсасында олуб.\nҺасара алынмыш әразидә јашајан сакинләрә јахынлашдыг. Онларын бөјүк һиссәси евини дејилән гијмәтә, јәни, бир квадраты 1500 манатдан сатмаға разылашыблар.Â\n“Мәҹбур галыб разылашдым. Пулуму ҝөзләјирәм”\nИҹра Һакимијјәти илә разылашан сакинләрдән бири олан Садыг Фәрәҹовун дедикләринә ҝөрә, о, өз евини мәҹбур олараг сатыб: “Мән лап әввәлдән евләримизин сөкүлмәсиндән наразы оланлардан биријәм. Ахыра гәдәр дә сатмаг фикрим јох иди. Амма мәҹбур галдым. Чүнки сағ вә сол гоншум чохдан разылашыблар. Артыг башга јердә ев дә алыблар. Бу јахында һәмин евләри сөкәҹәкләр. Сөкүнтү заманы тоз-торпаг әлиндән бурада јашамаг олмазды. Ән әсасы да газы, сују, ишығы кәсәҹәкләр. Мәним дә евдә ики нәвәм вар. Мәҹбур галыб, разылашдым. Пулуму ҝөзләјирәм”.Â\n“Бәлкә боғулараг, өлмәјимизи истәјирләр?”\nҺәлә дә верилән пулларла разылашмајан сакинләр дә вар. Онлардан бири дә 68 јашлы Ханым нәнәдир: “Мән нечә илдир ки, бурада јашајырам. Һеч јерә ҝедән дејиләм. Кимләрисә горхудараг, мәҹбурән евини ала биләрләр. Мәни исә горхутмаг мүмкүн дејил. Һеч кәсдән горхмурам. Вердикләри пулла мән һеч јердә ев ала билмәрәм. Ҝәлиб евимин јаныны дәмир парчаларла һасарлајыблар. Пәнҹәрәдән бајыра баха билмирәм. Евимә һава ҝәлмир. Бәлкә боғулараг, өлмәјимизи истәјирләр?”\n“Биздән нә истәјирләр? Јашамајаг..?”\nЈол кәнарында тиҹарәтлә мәшғул олан саһибкарлар да шикајәт едирләр: “Биздән нә истәјирләр? Јашамајаг..? Бир тикә чөрәк пулу үчүн бурада саатларла дајанырыг. Ҝәлиб, објектимизин габағыны һасарлајыблар. Јолдан кечән һарадан билсин ки, һасарын далында мағаза вар? Белә биабырчылыг олмаз, ахы...”\n“Үмидим Аллаһа галыб”\nАды чәкилән әразидә олдуғумуз мүддәтдә дивара јапышдырылмыш еланлар диггәтимизи чәкди. Һәмин еланлар ев вә торпаг сатылмасы һаггында иди. Елан вәрәгәләриндә әсасән Бакынын кәндләриндә вә гәсәбәләриндә сатылан евләрин гијмәтләри јер алырды.Â\nЕланлара бахдығымыз заман “Советски” сакинләриндән бири бизә јахынлашды: “Ҝөрүрсүнүз? Еланларда да бизә билдирирләр ки, бизә верилән пулла анҹаг Бакынын кәндләриндә ев алмаг олар. Кимин евинин саһәси бөјүкдүрсә, она сәрф едир. Алаҹағы пулла нормал ев ала билирләр. Диҝәрләринин исә мәним кими үмиди Аллаһа галыб. Бәзиләри дејирләр ки, еви балаҹа оланлара дөвләт тәрәфиндән ев вериләҹәк. Амма һәләлик бир хәбәр јохдур”.\nХатырладаг ки, Јасамал рајон Иҹра Һакимијјәти башчысынын биринҹи мүавини, Иҹра Һакимијјәтинин нәздиндә јарадылмыш Көчүрмә Комиссијасынын сәдри Сәмәд Исламов мәтбуата ачыгламасында билдирмишди ки, “Советски” мәһәлләсиндә бу ҝүнә гәдәр 3200 үнванда өлчмә вә инвентарлашдырма апарылыб, 1500 сакин тәрәфиндән исә мүлкијјәтләринин дөвләтә сатылмасы илә әлагәдар мүраҹиәт едилиб, 1043 мәнзил саһиби илә разылашма әлдә едилиб, 140 мәнзил сөкүлүб./мусават/\n2040 дәфә бахылыб


Q=13	C=3	SS=6	LS=6	PS=0	DC=0	LC=0	SD=0	BS=0	G0=27	G1=20	G2=11	DLID=az_RU	BODY=Һәрби јолдашларынын Шәһид Әмирли Тофигин кимлији вә давранышы һаггында сөјләдикләри үрәк сөзләри- Видео\nFevral 21, 2021 - 11:21 PM Хәбәрин коду : 1117580 Мәнбә : АБНА Хәбәр Аҝентлији Link:\nАзәрбајҹан Хүсуси Тәјинатлылар Дәстәсинин ҝизири Шәһид Әмирли Тофиг Шәмсәддин оғлу 1992-ҹи ил февралын 27-дә Азәрбајҹанын Талыш Бөлҝәсинин Ҹәлилабад рајонунун Фәтуллагышлаг кәндиндә анадан олмуш. 2000-ҹи илләрдә исә Ҹәлилабад шәһәринин Ҝөјтәпә гәсәбәсинә валидејнләри илә бирликдә көчмүшләр. О, аиләнин икинҹи өвлады иди. Тофигдән бөјүк гардашы Ниҹат вә кичик баҹысы вардыр.\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, Икинҹи Гарабағ Мүһарибәси заманы дөјүш мејданларында парлајан вә һамыдан даһа ирәлидә ҝедән иҝидләр сырасында бүтүн бөлҝәләр арасында Азәрбајҹанын Талыш Бөлҝәсинин иҝидләри даһа парлаг иди. Биринҹи Гарабағ мүһарибәсиндә олдуғу кими Икинҹи Гарабағ мүһарибәсиндә дә Азәрбајҹан Республикасынын бөлҝәләри сырасында Талыш Бөлҝәси ән чох Шәһид вә ән чох Гази верәнләрин сырасында биринҹилији горујуб сахламышдыр...\nДөјүшләрдә ҝөстәрилән бүтүн бу иҝидликләр, рәшадәтлик вә фәдәкарлыглар исә Азәрбајҹан Халгынын, хүсуси илә дә талышларын Аллаһ Тәалаја, Онун Пејғәмбринә (сәлләллаһу әлејһи вә алиһ), Гурани Кәриминә, Имам Әлијә (әлејһи сәлам), һәзрәт Фатимәи Зәһраја (сәламуллаһи әлејһа), Имам Һәсәнә вә Имам Һүсејнә (әлејһимәс сәлам) олан бағлылыгларындан ирәли ҝәлирди...\nБелә бир иҝидләрдән бири дә Азәрбајҹан Хүсуси Тәјинатлылар Дәстәсинин ҝизири Шәһид Әмирли Тофиг Шәмсәддин оғлу иди. О, 1992-ҹи ил февралын 27-дә Азәрбајҹанын Талыш Бөлҝәсинин Ҹәлилабад рајонунун Фәтуллагышлаг кәндиндә анадан олмуш. 2000-ҹи илләрдә исә Ҹәлилабад шәһәринин Ҝөјтәпә гәсәбәсинә валидејнләри илә бирликдә көчмүшләр. О, аиләнин икинҹи өвлады иди. Тофигдән бөјүк гардашы Ниҹат вә кичик баҹысы вардыр. Тофиг Милли Гәһрәман Вүгар Мүрсәлов адына 1 сајлы Ҝөјтәпә шәһәр мәктәбини битирдикдән сонра һәрби хидмәтә јоланыр. Сәрһәд Гошунларында хидмәт едир. Һәрби хидмәтини баша вурдугдан сонра ишләмәк үчүн Русија Федерасијасына ҝедир. Даһа сонра вәтәнә гајыдараг сәнәдләрини јенидән Сәрһәд Гошунларына верир вә ҝизир кими ишләјир. 2016-ҹи ил 1 Апрелдән 2-си Апрелә кечән ҝеҹәдән башлајараг 5 ҝүн давам едән мүһарибәдән сонра хүсуси бир бөлүј јараныр. Шәһид Әмирли Тофиг бөлүјә дахил олараг орада хүсуси тәлимләр кечмәјә башлајыр. 2018-ҹи илдә курс кечәрәк Хүсуси Тәјинатлы Дәстәдә хидмәтә башлајыр вә снајперчи вәзифәсини дашыјыр...\nИкинҹи Гарабағ Мүһарибәсиндә Азәрбајҹан Халгы өз Аллаһына, Онун ҝөндәрдији дининә, өз менталитетинә вә Илаһи Дәјәрләринә садиг бир халг олдуғуну ортаја гојду. Хариҹи вә дахили дүшмәнләрин әл-әлә вериб Шиәлијин әлејһинә күтләви сүрәтдә, ҝенишмигјаслы тәблиғатлар апармасына бахмајараг, Азәрбајҹан халгы дүшмәнләрин дејил, мәһз Аллаһ Тәаланын истәдијини һәјата кечиртди.\nАзғын дүшмән гүввәләри истәдикләринә наил ола билмәдиләр. Азәрбајҹан Халгынын иҝд вә гејрәтли оғуллары “Аллаһу Әкбәр!”, “Ја Әли! Анҹаг Ирәли!”, “Ләббејкә Ја Һүсејн!”, “Ләббејкә Ја Әли!”, “Аллаһ! Муһәммәд! Ја Әли! Кимдир Ахы Ермәни!” кими шүарлар илә дүшмән үзәринә шығыјыб торпаглары азад едирдиләр. Һәр бир гарыш торпагларымызы дүшмәнин ишғалындан азад едән һәрбичиләримиз орада Азан верир, намаз гылыр вә оруҹлар тутур, халгымыза вә вәтәнимизә дуалар едирдиләр.\nБелә бир һәрбичиләрдән бири дә Азәрбајҹан Хүсуси Тәјинатлы Дәстәләрин ХТД ҝизири Шәһид Әмирли Тофиг Шәмсәддин оғлудур. О, даим идманла мәшғул олан, гисасыны јағы дүшмәнләрдән алмағы даим арзулајан, пешәкар һәрбичи олмағы илә јанашы һәм дә сөзүн әсил мәнасында Аллаһына ибадәт едән бир шәхс иди. Һәрби тәлимләрдә белә намаз вә оруҹ тутмағыны гәзаја вермирди. О, Мөвласы Әмирәл Мөминин, Әли Ибни Әбу Талибә (әлејһимәс сәлам) вә шәһидләр Ағасы һәзрәт Имам Һүсејнә (әлејһи сәлам) игтида едән бир һәрбичи иди...


Q=6	C=3	SS=3	LS=3	PS=3	DC=0	LC=0	SD=0	BS=1	G0=19	G1=16	G2=7	DLID=az_RU	BODY=Мәнә саташмасынлар дејә нә едим? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Литва Малта Мјанма Нидерланд Норвеч Самоа Украјна Чин (мандарин, садәләшдирилмиш) Чин (мандарин, әнәнәви) албан алман амһара ассам африкаанс бислама болгар гырғыз еве ермәни естон зулу ибо иврит илок инҝилис исланд испан италјан кикамба кикујју кинјаруанда кореја коса латыш лингала луганда малагаси малајалам маҹар нзема осетин пангасинан папјаменто (Аруба) папјаменто (Күрасао) полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар телугу тсонга тумбука түрк фин франсыз хорват чех читонга чичева шона јапон јоруба јунан ҝүрҹү Һаити креолу һауса һилигајнон әрәб\nМәнә саташмасынлар дејә нә едим?\nМүгәддәс Китабын мүдрик кәлмәләринә әсасланан мәсләһәтләрә диггәт јетирин:\nИшҝүзар мүнасибәтләрдән кәнара чыхмајын. Иш јолдашларыныза хош вә һөрмәтҹил мүнасибәт ҝөстәрин. Амма һәддән артыг меһрибанчылыға јол вермәјин, әкс һалда, онлар елә дүшүнәҹәкләр ки, сизә ҝөстәрдикләри ҹинси мараға биҝанә дејилсиниз (Матта 10:16; Колослулара 4:6).\nӘдәбли ҝејинин. Ҹәлбедиҹи, ачыг-сачыг ҝејим һаггынызда јанлыш тәәссүрат јарада биләр. Аллаһын Кәламында «ләјагәтли... һәја вә әдәб-әрканла» ҝејинмәк мәсләһәт ҝөрүлүр (1 Тимотејә 2:9).\nДост сечиминдә еһтијатлы олун. Флирт етмәји вә әкс ҹинсин диггәт мәркәзиндә олмағы севән вә ја бу кими һәрәкәтләрә ҝөз јуман инсанларла отуруб-дурурсунузса, чох ҝүман ки, сизин һаггынызда да бу фикирдә олаҹаглар (Сүлејманын мәсәлләри 13:20).\nӘдәбсиз сөһбәтләрә гошулмајын. Ҝөрәндә ки, сөһбәт «ахмаг... вә налајиг зарафатлара» кечир, орадан узаглашын (Ефеслиләрә 5:4).\nРискли вәзијјәтләрдән гачын. Мисал үчүн, әсаслы сәбәб олмадан ишдән сонра галмаг тәклифинә разылыг вермәјин (Сүлејманын мәсәлләри 22:3).\nСөзүнүзү демәјә чәкинмәјин вә гәти олун. Саташан инсана онун һәрәкәтләринин гәтијјән хошунуза ҝәлмәдијини ајдын шәкилдә дејин (1 Коринфлиләрә 14:9). Мәсәлән, белә демәк олар: «Сизин дәгигәбашы биләрәкдән мәнә тохунмағыныз мәним хошума ҝәлмир. Хаһиш едирәм, бу һәрәкәтләрә сон гојун». Сиз һәмин адама мәктуб јазыб онун һәрәкәтләринин сизә неҹә тәсир етдијини дејә биләрсиниз. Мөвгејинизин әхлаги вә дини дәјәрләрә әсасландығыны ајдын билдирин (1 Салониклиләрә 4:3—5).\nКөмәк истәјин. Әҝәр саташма һаллары тәкрарланарса, етибарлы достунузла, аилә үзвләриндән вә ја иш јолдашларыныздан киминләсә бу һагда данышын. Мүтәхәссисләрә дә мүраҹиәт едә биләрсиниз (Сүлејманын мәсәлләри 27:9). Саташманын гурбаны оланларын бир чоху Аллаһа дуа етмәјин бөјүк хејрини ҝөрмүшләр. Ола билсин, әввәлләр һеч вахт дуа етмәмисиниз, амма инди чәкинмәдән «һәр ҹүр тәсәлли Аллаһы» олан Јеһоваја дуа едәрәк Ондан көмәк истәјин, бунун фајдасыз олдуғуну дүшүнмәјин (2 Коринфлиләрә 1:3).\nИш јерләриндә баш верән саташма һаллары милјонларла инсанын ҝүнүнү гара едиб. Аллаһын Кәламында практики көмәк тәклиф едилир.\nӘхлаг дәјәрләри Мүгәддәс Китаба аид суаллара ҹаваб


Q=12	C=0	SS=0	LS=12	PS=0	DC=0	LC=0	SD=0	BS=0	G0=11	G1=11	G2=9	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Литва Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман африкаанс ермәни зулу инҝилис испан италјан кинјаруанда кореја коса малагаси маҹар полјак португал румын рус сепеди серб серб (латын) сесуто (Лесото) сетсвана словак словен тагалог тсонга түрк фин франсыз хорват чех чичева јапон јунан ҝүрҹү\n14 НОЈАБР 2013-ҸҮ ИЛ\nМАНИЛА, Филиппин. 2013-ҹү ил нојабрын 8-дә Филиппини өз ҹәнҝинә алан супертајфун «Һаијан» (Филиппиндә «Јоланда» ады илә таныныр) бөјүк дағынтылар јарадан гасырғаја сәбәб олмушдур.\n2013-ҹү ил нојабрын 13-дәк Јеһованын Шаһидләринин Маниладакы филиалынын вердији мәлуматлара ҝөрә, 27 Шаһид һәјатыны итириб. Онлара мәхсус 100-дән чох ев вә 5 ибадәт јери учуб.\nЈеһованын Шаһидләринин Бруклиндәки баш идарәсиндә фәалијјәт ҝөстәрән Рәһбәрлик Шурасы мүхтәлиф өлкәләрдән ҝәлиб фәлакәтин арадан галдырылмасында иштирак едән көнүллүләрин ишинә нәзарәт едир. Филиппиндәки филиал зијан дәјмиш әразијә әрзаг, ичмәли су, дәрман препаратлары вә диҝәр зәрури әшјалар ҝөндәрир. Базар ҝүнү, нојабрын 10-у һәмин әразиләрә 10-а јахын автофургонла һуманитар јардым чатдырылмышдыр. Нөвбәти ҝүн исә даһа бир нечә јүк машыны илә јардым ҝөндәрилмишди.\nЗәрәр дәјмиш рајонлар 2013-ҹү ил октјабрын 15-дә баш верән вә 218 адамын һәјатына сон гојан 7,2 бал ҝүҹүндәки зәлзәләнин нәтиҹәләриндән һәлә өзүнә ҝәлмәјә маҹал тапмамышды. Хәбәр верилдији кими, бу ҝүҹлү зәлзәлә нәтиҹәсиндә 3 Јеһованын Шаһиди өлмүшдү: онлардан бири торпаг сүрүшмәси заманы, диҝәр ики нәфәр исә учан евләринин алтыда галараг өлмүшдү. Зәлзәләдән әввәл, 2013-ҹү ил октјабрын 12-дә Филиппиндә, ән азы, 13 инсанын һәјатына сон гојан «Нари» тајфуну баш вермишди.\nЈеһованын Шаһидләринин Рәһбәрлик Шурасы үмумдүнја Падшаһлыг ишинә ианә едилән вәсаитләрин һесабына һуманитар јардымын хәрҹләрини өдәјир. Бундан әлавә, Рәһбәрлик Шурасы ҝөрүлмәли олан ишләри мүәјјән едир вә мүхтәлиф филиаллардан лазыми ихтисаса саһиб олан көнүллүләри һәмин әразијә ҝөндәрир ки, јерли һакимијјәт нүмајәндәләри вә диҝәр тәшкилатларла әмәкдашлыг едәрәк фәлакәтин арадан галдырылмасына јардым етсинләр.\nФилиппиндәки Јеһованын Шаһидләринин нүмајәндәси Дин Ҹејсек демишди: «Биз һамымыз бу тәбии фәлакәтләрин сәбәб олдуғу инсан тәләфатына ҝөрә дәрин кәдәр ичиндәјик. Тәбии фәлакәтин мигјасы бөјүк олдуғуна ҝөрә инсанлар бөјүк емосионал сарсынты кечирирләр вә онларын тәсәлли вә дәстәјә еһтијаҹы вар. Достларымыза вә диҝәр инсанлара мадди вә руһани көмәк ҝөстәрмәк үчүн әлимиздән ҝәләни әсирҝәмирик».


Q=11	C=0	SS=0	LS=11	PS=0	DC=0	LC=0	SD=0	BS=1	G0=4	G1=3	G2=2	DLID=az_RU	BODY=İyul 24, 2017 - 7:39 PM Хәбәрин коду : 843980 Мәнбә : АБНА – Хәбәр Аҝентлији Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Америка Бирләшмиш Штатларында Ислами Дәјәрләрә басгы вә Исламфобија сијасәтләринин давамында бир ҹүһүд иргчи Гурани Кәримә гаршы ҝөрүнмәмиш тәһгирә кечиб.\nБелә ки, ҹүһүд иргчи Гурани Мәҹиди донуз пији илә долу бир габда гәрар верәрәк Калифорнијанын Сакраменто шәһәриндәки Мәсҹидә пост едиб.\nМәсҹидин мәсул шәхсләри вә Америка Ислами Әлагәләр Иҹмасынын иҹрачы мүдири баш вермиш ҹинајәтлә бағлы билдирибләр: “Мәсҹидә үнванланмыш гутудан шүбһәләндијимиз үчүн ону ачмајараг полисә зәнҝ едиб Мәсҹидә дәвәт етдик. Полис Мәсҹидә ҝәләрәк шүбһәли гутуну ачды вә донуз пији илә долу гуту дахилиндә Гурани Кәримин гојулдуғуну еләҹә дә, Гурани Кәримин сәһифәләринә тәһгиредиҹи сөзләрин вә сөјүшләрин јазыллыдығыны мүшаһидә етди.”\nСакраменто шәһәр полисинин мәсул шәхсләриндән олан Линда Метио баш вермиш һадисәјлә бағлы тәәссүф кечиртдијини билдирәрәк дејиб: “Баш вермиш һадисә илә бағлы илкин арашдырмалар апарылыб. Гутунун Һјустон шәһәрдән ҝөндәрилдији мүәјјән едилиб. Ҝөндәрән шәхсин 40 – 50 јаш арасында олан бир гадынын олдуғу ҝүман едилир.”\nЛакин буна бахмајараг Сакраменто шәһәр полиси вурғулајараг билдириб ки, баш верән һадисәдә һеч бир ҹинајәт мотиви ашкарланмајыб (!). Вә бу һадисәни һеч бир вәҹһлә нифрәтедиҹи ҹинајәтләр фонуна јазмаг олмаз.